open-index/open-wikipedia-markdown huggingface dataset:
ഇന്തോനേഷ്യൻ ഭാഷ

ഇന്തോനേഷ്യയിലെ ഔദ്യോഗികഭാഷയാണ് **ഇന്തോനേഷ്യൻ ഭാഷ** (*ബഹസ ഇന്തോനേഷ്യ* ). ഇന്തോനേഷ്യൻ ദ്വീപസമൂഹത്തിൽ പൊതുഭാഷയായി നൂറ്റാണ്ടുകളായി ഇത് ഉപയോഗിക്കപ്പെട്ടുവരുന്നു. ഒരു ഓസ്ട്രണേഷ്യൻ ഭാഷയാണിത്. മിക്ക ഇന്തോനേഷ്യക്കാരും ഇവിടെയുള്ള മറ്റ് 700 ഭാഷകളിലൊരെണ്ണമെങ്കിലും സംസാരിക്കുന്നവരാണ്.

ലോകജനസംഖ്യയിൽ നാലാം സ്ഥാനമാണ് ഇന്തോനേഷ്യയ്ക്കുള്ളത്. ജനസംഖ്യയിൽ ഭൂരിഭാഗം പേരും ഇന്തോനേഷ്യൻ ഭാഷ സംസാരിക്കുന്നവരാണ്. ലോകത്തിൽ ഏറ്റവും കൂടുതലാൾക്കാർ സംസാരിക്കുന്ന ഭാഷകളിലൊന്നാണിത്.

ജാവനീസ്, സുൺഡനീസ്, മഡുരീസ് എന്നിവ ഇന്തോനേഷ്യയിലെ മറ്റു പ്രമുഖ ഭാഷകളിൽ ചിലതാണ്. മിക്ക ഇന്തോനേഷ്യക്കാരും ഇന്തോനേഷ്യൻ ഭാഷയ്ക്കു പുറമേ ഇതിലൊന്നുകൂടി സംസാരിക്കാനറിയാവുന്നവരാണ്. ഔപചാരിക വിദ്യാഭ്യാസവും ദേശീയമാദ്ധ്യമങ്ങളും മറ്റ് ആശയവിനിമയമാർഗ്ഗങ്ങളും ഇന്തോനേഷ്യൻ ഭാഷയാണ് പൊതുവിൽ ഉപയോഗിക്കുന്നത്. 1975 മുതൽ 1999 വരെ  ഇന്തോനേഷ്യയുടെ ഭാഗമായിരുന്ന കിഴക്കൻ ടിമോറിൽ ഔദ്യോഗികഭാഷകളായ ടേറ്റം, പോർച്ചുഗീസ് എന്നിവ കൂടാതെ ഇംഗ്ലീഷും ഇന്തോനേഷ്യൻ ഭാഷയും പ്രവർത്തനഭാഷകളായി അംഗീകരിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ

* free language resource 
* Learning Indonesian 
* Indonesian Swadesh list of basic vocabulary words (from Wiktionary's Swadesh-list appendix)
* Indonesia WWW Virtual Library 
* Bahasa Indonesia Dictionary 
* Kamus Besar Bahasa Indonesia dalam jaringan  (Great Dictionary of the Indonesian Language of the Language Center, in Indonesian only)
* Example recording of spoken bahasa Indonesia
* babla.co.id English-Indonesian dictionary from bab.la, a language learning portal

;ഇംഗ്ലീഷിൽ നിന്ന് ബഹസ ഇന്തോനേഷ്യയിലേയ്ക്ക് തർജ്ജമ ചെയ്യുവാൻ
* Google Indonesia Translator
*http://www.indotranslate.com/translated-text.php
*http://vvv.sederet.com/translate.php
*http://translation2.paralink.com/English-Indonesian-Translator
*http://imtranslator.net/translation/english/to-indonesian/translation/
*http://www.toggletext.com/main.cgi?page=translation 

;നിഘണ്ടു സോഫ്റ്റ്‌വെയർ
*http://www.softpedia.com/get/Others/Home-Education/Kamus.shtml 
*http://indodic.com/dlEnglish.html http://indodic.com/dlIndo.html

വർഗ്ഗം:ഇന്തോനേഷ്യയിലെ ഭാഷകൾ
വർഗ്ഗം:കിഴക്കൻ ടിമോറിലെ ഭാഷകൾ
വർഗ്ഗം:ഇന്തോനേഷ്യൻ ഭാഷ
കോമൺവെൽത്ത് ഗെയിംസ് 2014

**2014 [[Commonwealth Games|കോമൺവെൽത്ത് ഗെയിംസ്]]** (ഔദ്യോഗികമായി **XX കോമൺവെൽത്ത് ഗെയിംസ്**) സ്കോട്ട്‌ലാന്റിലെ ഗ്ലാസ്ഗോയി‌ൽ 2014 ജൂലൈ 23 മുതൽ ഓഗസ്റ്റ് 3 വരെയാണ് നടന്നത്.

## പങ്കെടുത്ത രാജ്യങ്ങൾ
2014 കോമൺവെൽത്തിൽ 71 രാജ്യങ്ങൾ പങ്കെടുത്തു. ഏതാണ്ട് 4,950 അത്ലെറ്റുകൾ പങ്കെടുത്ത ഗെയിംസ് ഏറ്റവും വലിയ കോമൺവെൽത്ത് ഗെയിംസുകളിലിലൊന്നാണ്. 2013 ഒക്ടോബർ 7നു ഗെയിംസിൽ പങ്കെടുക്കില്ലെന്ന് ഗാംബിയ അറിയിച്ചിരുന്നു. അഞ്ചു ദിവസം മുമ്പ് കോമൺവെൽത്തിൽനിന്ന് പിന്മാറിയതിനാലായിരുന്നു അത്.

താഴെക്കാണിച്ചിരിക്കുന്ന പട്ടികയിൽ പങ്കെടുത്ത അത്ലെറ്റുകളുടെ എണ്ണം ബ്രായ്ക്കറ്റിൽ.





## അവലംബം

## പുറത്തേയ്ക്കുള്ള കണ്ണികൾ

* 
* Glasgow 2014 Candidate City File 
* CWG 2014 Schedule 
* 2014 Commonwealth Games Evaluation Report
* Commonwealth Games information&nbsp;– Clyde Waterfront 
* SECC National Arena&nbsp;– Clyde Waterfront project details 
* Clyde Mascot Website 
* Commonwealth Games 2014 Medal Tally 
* Mascot's website 
 

വർഗ്ഗം:കോമൺവെൽത്ത് ഗെയിംസ്
എ. സഈദ്‌

സോഷ്യൽ ഡമോക്രാറ്റിക് പാർട്ടി ഓഫ് ഇന്ത്യയുടെ അഖിലേന്ത്യാ പ്രസിഡന്റ്, പോപുലർ ഫ്രണ്ട് ഓഫ് ഇന്ത്യ, നാഷണൽ ഡവലപ്മെൻ്റ് ഫ്രണ്ട് ചെയർമാൻ, പണ്ഡിതൻ, ഗ്രന്ഥകാരൻ, വാഗ്മി, ചിന്തകൻ  എന്നീനിലകളിൽ പ്രസിദ്ധനാണ് അദ്ദേഹം

## ജീവിത രേഖ
1956 ജനുവരി 26 ന്‌  മലപ്പുറം ജില്ലയിലെ എടവണ്ണയിൽ ജനനം.  പിതാവ് ആൽപറ്റ എ. അലവി മൗലവി അറിയപ്പെടുന്ന മതപണ്ഡിതനായിരുന്നു. മാതാവ് എടവണ്ണ സ്വദേശി പിസി ഫാത്തിമക്കുട്ടി. എടവണ്ണ സീതിഹാജി മെമ്മോറിയൽ എൽ.പി സ്‌കൂൾ, ജി.എം.യു.പി. സ്കൂൾ എടവണ്ണ, ഇസ്ലാഹിയ ഓറിയന്റൽ സ്‌കൂൾ (ഐ.ഒ.എച്ച്.എസ്) എടവണ്ണ, എം.ഇ.എസ്. മമ്പാട് കോളേജ് എന്നിവിടങ്ങളിൽ നിന്ന് പഠനം പൂർത്തിയാക്കി. പ്രീഡിഗ്രി കഴിഞ്ഞയുടൻ തപാൽ വകുപ്പിൽ ജോലിയിൽ പ്രവേശിച്ചു.  മഞ്ചേരി ഹെഡ് പോസ്റ്റോഫീസിൽ  പബ്ലിക് റിലേഷൻസ് ഇൻസ്പെക്റ്റർ ആയിരിക്കെ 1993 ൽ ജോലിയിൽ നിന്നും സ്വയം വിരമിച്ചു. 

## പൊതു പ്രവർത്തനം
2002 - 2006 കാലയളവിൽ നാഷണൽ ഡെവലപ്മെന്റ് ഫ്രണ്ട് (എൻ.ഡി.എഫ്) ചെയർമാൻ, നാഷണൽ ഡെവലപ്മെന്റ് ഫ്രണ്ട് (എൻ.ഡി.എഫ്) സ്റ്റേറ്റ് എക്സിക്യുട്ടിവ് കൗൺസിൽ അംഗം, പോപുലർ ഫ്രണ്ട് ഓഫ് ഇന്ത്യ നാഷണൽ എക്സിക്യൂട്ടിവ് കൗൺസിൽ അംഗം, ദേശീയ സെക്രട്ടറി, മുസ്‌ലിം റിലീഫ് നെറ്റ്‌വർക്ക് പ്രസിഡന്റ്, ഇന്റർ മീഡിയ പബ്ലിഷിംഗ് ലിമിറ്റഡ് ഡയരക്റ്റർ  എസ്ഡിപിഐ ദേശിയ ജനറൽ സെക്രട്ടറി,ദേശിയ പ്രസിഡന്റ്, നിലവിൽ എസ്ഡിപിഐ ദേശിയ സമിതി അംഗം എന്നീ നിലകളിൽ പ്രവർത്തിച്ചിട്ടുണ്ട്.  രാജസ്ഥാനിൽ ഒരു പരിപാടിയിൽ സംമ്പന്ധിക്കുന്നതിനടയിൽ കുഴഞ്ഞ വീണ അദ്ദേഹത്തെ ഹോസ്പിറ്റലിൽ എത്തിച്ചപ്പോൾ ഉദരസംമ്പന്ധമായ രോഗം സ്ഥീകരിക്കുകയായിരുന്നു. കോഴിക്കോട് ക്യാൻസർ സെന്ററിൽ ചികൽസയിലായിരുന്ന എ സഈദ്‌ 2019 ഏപ്രിൽ 2ന് മരണപ്പെട്ടു.  
ആനുകാലികങ്ങളിൽ ധാരാളമായി എഴുതാറുള്ള എ സഈദ് നല്ല ഒരുപ്രഭാഷകനുമായിരുന്നു. തേജസ് ദിനപത്രത്തിൽ പ്രസിദ്ധീകരിച്ചിരുന്ന ഹൃദയ തേജസ് ഏറെ ശ്രദ്ധിക്കപ്പെട്ടിരുന്നു.ദീനുൽ ഹഖ് എന്ന കൃതി ഇംഗ്ലീഷിലേക്കും വിവർത്തനം ചെയ്യപ്പെട്ടിട്ടുണ്ട്. 

## കുടുംബം
വിപി ഫാത്തിമയാണ് ഭാര്യ. ശബ്‌ന, ഷംല, സാലിഹ, വജീഹ എന്നിവർ മക്കളാണ്.
പ്രമുഖ മുജാഹിദ് പണ്ഡിതനും നേതാവുമായിരുന്ന എ അലവി മൗലവി പിതാവാണ്.. മുജാഹിദ് പണ്ഡിതൻ അബ്ദസ്സലാം സുല്ലമി സഹോദരനായിരുന്നു.

## പുസ്തകങ്ങൾ
*സഫല ജീവിതം
*അകകണ്ണ്
*ബദറിന്റെ രാഷ്ട്രീയം
*അൽ അൻഫാൽ: അർത്ഥവും ആശയവും
*ദീനുൽ ഹഖ്‌
*പോരാട്ടത്തിന്റെ പശ്ചാത്തലഭേദങ്ങൾ
*പ്രവാചകന്റെ രാഷ്ട്രീയം
*ഹൃദയ തേജസ്
*വിമോചന ചിന്തകൾ
*മതം, സമൂഹം, രാഷ്ട്രീയം (രണ്ട് വാള്യം) - സമാഹൃത രചനകൾ

## അവലംബം
മതം, സമൂഹം, രാഷ്ട്രീയം (വാള്യം 1) പേജ് 8 - തേജസ് പബ്ലിക്കേഷൻ

## പുറം കണ്ണികൾ
* എ. സഈദിന്റെ ഫേസ്ബുക്ക്‌ പേജ്
വർഗ്ഗം:1955-ൽ ജനിച്ചവർ
വർഗ്ഗം:മരിച്ച പ്രമുഖർ
വർഗ്ഗം:മരണപ്പെട്ടവർ
ഐവറി കോസ്റ്റ് ദേശീയ ഫുട്ബോൾ ടീം

അന്താരാഷ്ട്ര തലത്തിലും അസോസിയേഷൻ തലത്തിലും ഐവറി കോസ്റ്റിനെ പ്രതിനിധാനം ചെയ്യുന്ന ടീം ആണ് **ഐവറി കോസ്റ്റ് ദേശീയ ഫുട്ബോൾ ടീം**.

വർഗ്ഗം:ഐവറി കോസ്റ്റ്
വർഗ്ഗം:ആഫ്രിക്കയിലെ ദേശീയ ഫുട്ബോൾ ടീമുകൾ
റസക്കർ (ഹൈദരാബാദ്)

ഹൈദരാബാദ് നൈസാമിനെ പിന്തുണയ്ക്കാനായി കാസിം റസ്വിയുടെ നേതൃത്വത്തിൽ രൂപീകരിച്ച സ്വകാര്യ സേനയായിരുന്നു **റസക്കർമാർ**. ഹൈദരാബാദിനെ ഇന്ത്യൻ യൂണിയനിൽ ലയിപ്പിക്കുന്നത് തടയുകയായിരുന്നു ലക്ഷ്യം. ഹിന്ദുഭൂരിപക്ഷ രാജ്യമായിരുന്ന ഹൈദരാബാദ് ഭരിച്ചിരുന്നത് മുസ്ലിം നൈസാമായിരുന്നു. ഹൈദരബാദിനെ ഒരു സ്വതന്ത്രരാജ്യമായി നില നിർത്തുകയോ സാധ്യമല്ലെങ്കിൽ പാകിസ്താനിൽ ലയിപ്പിക്കുവാനും മുസ്ലിം മൗലിക വാദികൾ ശ്രമിച്ചുവന്നു. ഓപ്പറേഷൻ പോളോയിലൂടെ ഇന്ത്യൻ സൈന്യം റസക്കർമാരെ പുറത്താക്കി ഹൈദരബാദിനെ ഇന്ത്യയുടെ ഭാഗമാക്കി.

വർഗ്ഗം:ഹൈദരാബാദ് (നാട്ടുരാജ്യം)
സമോവർ

തിളച്ച വെള്ളം നിരന്തരം ലഭിക്കുന്നതിനായി ഉപയോഗിക്കുന്ന ഒരു പാത്രമാണ് സമോവർ. റഷ്യയിൽ നിന്നാണ് ഇതിന്റെ ഉൽഭവം. കേരളത്തിലെ ചായക്കടകളിൽ സാധാരണയായി ഉപയോഗിച്ചുവരുന്നു.  ഓടു കൊണ്ടോ ചെമ്പു കൊണ്ടോയാണ് സമോവർ സാധാരണ ഉണ്ടാക്കുന്നത്. റഷ്യയാണ് ഈ ലോഹപ്പാത്രത്തിന്റെ ജന്മദേശം. "സെൽഫ്‌ ബോയിലർ" എന്നാണു സമാവർ എന്ന റഷ്യൻ വാക്കിന്റെ അർഥം. മുഴുവൻ ഇന്ധനത്തിന്റെ അംശവും പാഴാകാതെ ഉപയോഗിക്കാമെന്നതും ,ചൂടും വെള്ളവും നഷ്ടപ്പെടുന്നില്ല എന്നതും ഇതിന്റെ ഗുണങ്ങളാണ്.
## അവലംബങ്ങൾ

## പുറത്തേക്കുള്ള കണ്ണികൾ
* കേരളത്തിലുപയോഗിക്കുന്ന ഒരു സമോവറിന്റെ ചിത്രം‍ 
വർഗ്ഗം:പാത്രങ്ങൾ
ദിവ്യദർശനം

എം.ബി. ഫിലിംസിന്റെ ബാനറിൽ ഭാരതി മേനോൻ നിർമിച്ച മലയാളചലച്ചിത്രമാണ് **ദിവ്യദർശനം**.  ശശികുമാർ സംവിധാനം ചെയ്ത ഈ ചിത്രം പോപ്പുലർ ഫിലിംസ് വിതരണം ചെയ്തു.  1973 നവംബർ 16-ന് കേരളക്കരയിൽ പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*മധു - വേണു
*ജയഭാരതി - ഇന്ദിര
*കവിയൂർ പൊന്നമ്മ - അമ്മ
*അടൂർ ഭാസി - കോലപ്പൻ
*തിക്കുറിശ്ശി സുകുമാരൻ നായർ - 
*ശങ്കരാടി - കുഞ്ഞിക്കുട്ടൻ
*ബഹദൂർ - വേലപ്പൻ
*കെ.പി. ഉമ്മർ - രാജശേഖരൻ
*കെ.പി.എ.സി. ലളിത - മഹേശ്വരി
*എസ്.പി. പിള്ള -
*ശ്രീലത നമ്പൂതിരി - പുഷ്പവല്ലി
*പട്ടം സദൻ -
*അടൂർ ഭവാനി - അമ്മുക്കുട്ടി
*പറവൂർ ഭരതൻ - ഭക്തൻ

## പിന്നണിഗായകർ
*കെ.ജെ. യേശുദാസ്
*പി. ലീല
*ബി. വസന്ത
*പി. ജയചന്ദ്രൻ
*എം.എസ്. വിശ്വനാഥൻ

## അണിയറയിൽ
*സംവിധാനം - ശശികുമാർ
*ബാനർ - എം ബി ഫിലിംസ്
*കഥ, തിരക്കഥ, സംഭാഷണം - ജഗതി എൻ കെ ആചാരി
*ഗാനരചന - ശ്രീകുമാരൻ തമ്പി, കുഞ്ചൻ നമ്പ്യാർ, തുഞ്ചത്തെഴുത്തച്ചൻ
*സംഗീതം - എം എസ്‌ വിശ്വനാഥൻ
*ഛായാഗ്രഹണം - എൻ കാർത്തികേയൻ
*ചിത്രസംയോജനം - എം ഉമാനാഥ്
*കലാസംവിധാനം - ഗംഗ

## ഗാനങ്ങൾ
*ഗാനരചന - ശ്രീകുമാരൻ തമ്പി, കുഞ്ചൻ നമ്പ്യാർ, തുഞ്ചത്തെഴുത്തച്ചൻ
*സംഗീതം - എം.എസ്. വിശ്വനാഥൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ദിവ്യദർശനം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കാർത്തികേയൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എം. ഉമാനാഥ് ചിത്രസംയോജനം ചെയ്ത ചലച്ചിത്രങ്ങൾ
ശ്രാവണപൂർണിമ

ശ്രാവണമാസത്തിലെ പൗർണ്ണമിയാണ് ശ്രാവണപൂർണിമ. പുതിയ കാര്യങ്ങൾ ആരംഭിക്കുന്നതിൻ വിഷിഷ്ടമായികരുതപ്പെടുന്നു. ദ്വിജന്മാരുടെ രണ്ടാം ജന്മമായി കരുതുന്ന ഉപനയനം പലവിഭാഗങ്ങൾക്കിടയിലും ശ്രാവണ പൂർണിമക്കാണ് പതിവ്. ആവണി അവിട്ടം ആഘോഷിക്കുന്നതും ഉപനയനത്തിന്റെ ഓർമക്കായി പുതിയപൂണുനൂൽ ധരിക്കുന്നതും അന്നാണ്. സാഹോദര്യത്തിന്റെ പ്രതീകമായി രാഖി കെട്ടുന്ന രക്ഷാബന്ധൻ ആചരിക്കുന്നതും ശ്രാവണപൂർണിമക്കാണ്. ശ്രാവണമാസത്തിലെ (ചിങ്ങം) തിരുവോണം  ശ്രാവണപൂർണിമതന്നെ ആണ്. പക്ഷെ ഇപ്പൊൾ ഭാദ്രപദത്തിലെ പൗർണമി ക്ക് ആയിത്തീർന്നിരിക്കുന്നു. ഉത്തരേന്ത്യയിൽ നാരൽ പൂർണിമ എന്നപേരിലും ശ്രാവണപൂർണിമ ആഘോഷിക്കപ്പെടുന്നു.

വർഗ്ഗം:ഹൈന്ദവ വിശേഷദിനങ്ങൾ‎
റോബിൻ വില്യംസ്

പ്രശസ്തനായ ഹോളിവുഡ് നടനായിരുന്നു **റോബിൻ വില്യംസ്** (21 ജൂലൈ 1951 –  11 ഓഗസ്റ്റ് 2014).  1997ൽ മികച്ച സഹനടനുള്ള ഓസ്‌കർ അവാർഡ് ലഭിച്ചു.  അഭിനയം തൽക്ഷണം മെച്ചപ്പെടുത്തുന്നതിനും ബഹുവിധമാന വേഷങ്ങളിൽ നാടകീയമായതും ഹാസ്യാത്മകവുമായ രീതിയിൽ അദ്ദേഹം അഭിനയിച്ചു.  സിനിമാ ചരിത്രത്തിലെ ഏറ്റവും നല്ല ഹാസ്യനടന്മാരിലൊരാളായി അദ്ദേഹത്തെ പരിഗണിക്കുന്നു.

പോപ് ഐ (1980) എന്ന ചലച്ചിത്രത്തിലെ അഭിനയത്തിനു ശേഷം റോബിൻ കലാമൂല്യവും വിജയകരവുമായ നിരവധി മറ്റു ചിത്രങ്ങളിലും അഭിനയിച്ചു. ദ വേൾഡ് അക്കോഡിങ്ങ് റ്റു ഗാർപ് (1982), മോസ്കോ ഓൺ ദ ഹഡ്സൺ (1984) ഗുഡ് മോണിങ്ങ് വിയറ്റ്നാം(1987) ഡെഡ് പോയെറ്റ്സ് സൊസൈറ്റി (1989) അവേക്കനിങ്ങ്സ് (1990), ദ ഫിഷർ കിങ്ങ് (1991), പാച്ച് ആഡംസ് (1998) വൺ ഔർ ഫോട്ടൊ (2002), വേൾഡ്സ് ഗ്രേറ്റസ്റ്റ് ഡാഡ് (2009) എന്നിവയാണവ.  ബോക്സോഫീസ് വിജയങ്ങളായ മറ്റു ചില ചിത്രങ്ങളിലും അദ്ദേഹം അഭിനയിച്ചിട്ടുണ്ട്. ഹൂക്ക് (1991) അലാദിൻ (1992) മിസ്സിസ്. ഡൗട്ട്ഫയർ (1993) ജുമാൻജി (1995), ദ ബേഡ് കേജ് (1996) ഗുഡ്‌വിൽ ഹണ്ടിങ്ങ് (1997) നൈറ്റ് അറ്റ് ദ മ്യൂസിയം (നാടകത്രയം) (2006-2014)

ഗുഡ്‌വിൽ ഹണ്ടിങ്ങിലെ അഭിനയത്തിന് അദ്ദേഹത്തിന് ഓസ്കാർ നാമനിർദ്ദേശം ലഭിച്ചിരുന്നു. അത് കൂടാതെ രണ്ട് പ്രൈംടൈം എമ്മി പുരസ്കാരങ്ങളും ആറ് ഗോൾഡൻ ഗ്ലോബ് പുരസ്കാരങ്ങളും രണ്ട് സ്ക്രീൻ ആക്റ്റേഴ്സ് ഗിൽഡ് അവാർഡുകളും അഞ്ച് ഗ്രാമ്മി അവാർഡുകളും നേടിയിട്ടുണ്ട്.

## ജീവിതരേഖ

## മരണം
വിഷാദരോഗത്തിന് ചികിത്സയിലായിരുന്ന വില്യംസിനെ കാലിഫോർണിയയിലെ വസതിയിൽ ആത്മഹത്യ ചെയ്ത നിലയിൽ കണ്ടെത്തി.

## സിനിമകൾ
* ഗുഡ്‌മോർണിങ് വിയറ്റ്‌നാം
*ഡെഡ് പോയറ്റ്‌സ് സൊസൈറ്റി
*ജുമാൻജി
* മിസിസ് ഡൗട്ട്ഫയർ
* ഗുഡ് വിൽ ഹണ്ടിങ്
* ഫിഷർ കിങ് 
* ഫ്ളബ്ബർ
* പോപ് ഐ
* നൈറ്റ് അറ്റ് മ്യൂസിയം
* അലാഡിൻ
* ഹൂക്ക്
* ദ വേൾഡ് അക്കോർഡിങ് ടു ഗ്രാപ്

## പുരസ്കാരങ്ങൾ
* മികച്ച സഹനടനുള്ള ഓസ്‌കർ 
* എമ്മി അവാർഡ് (രണ്ട് തവണ)
* നാല് ഗോൾഡൺ ഗ്ലോബ്‌സ് പുരസ്‌കാരങ്ങൾ
* അഞ്ച് ഗ്രാമി അവാർഡുകൾ

## അവലംബം


## പുറം കണ്ണികൾ
* 
* 
* 
* 

വർഗ്ഗം:1951-ൽ ജനിച്ചവർ
വർഗ്ഗം:ജൂലൈ 21-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:അക്കാദമി പുരസ്കാരം ലഭിച്ചവർ
ചാവറഗിരി

പയ്യനൂർ നഗരത്തിൽ നിന്നും 42 കി. മീ അകലെ തൃക്കരിപ്പൂർ നിയോജക മണ്‌ഡലത്തിലെ ഈസ്റ്റ്‌ എളേരി പഞ്ചായത്തിൽ കർണ്ണാടക  വനത്തോട്   ചേർന്ന്   സ്ഥിതി  ചെയ്യുന്ന ഒരു മലയോര കുടിയേറ്റ ഗ്രാമമാണ്  **ചാവറഗിരി**. കാസർഗോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പ ബ്ളോക്കിൽ ചിറ്റാരിക്കൽ, പാലാവയൽ വില്ലേജ് ഉൾപ്പെടുന്ന ഗ്രാമപഞ്ചായത്താണ് 62.52 ചതുരശ്ര കിലോമീറ്റർ വിസ്തീർണ്ണമുള്ള ഈസ്റ്റ് എളേരി ഗ്രാമപഞ്ചായത്ത്.

 ചാവറഗിരി പ്രദേശത്ത് 1960 കളിലാണ് കുടിയേറ്റം ആരംഭിക്കുന്നത്. രണ്ടാം ലോക മഹായുദ്ധ കാലത്ത് തിരുവതാംകൂറിൽ നിന്നും മലബാറിലേക്ക് ആളുകൾ കുടിയേറി തുടങ്ങിയതോടെയാണ്  ചാവറഗിരിയിലും കുടിയേറ്റം ആരംഭിക്കുന്നത്.ഒരുകാലത്ത് നിബിഡവനമായിരുന്ന ചാവറഗിരി  പ്രദേശം നസ്രാണി കുടിയേറ്റക്കാർ കൃഷിയിടമാക്കി മാറ്റി .റബ്ബർ, മരച്ചീനി, ചേന, മഞ്ഞൾ, ഇഞ്ചി, തുടങ്ങിയ നാണ്യവിളകൾ വ്യാപകമായി ഇവർ കൃഷി ചെയ്തു തുടങ്ങി.

## കുര്യാക്കോസ് ഏലിയാസ് പള്ളി
ചാവറയച്ചന്റെ നാമധേയത്തിലുള്ള  കേരളത്തിലെ   ആദ്യ ദേവാലയമാണു ചാവറഗിരി St. ചാവറ കുര്യാക്കോസ് ഏലിയാസ് പള്ളി .ചാവറഗിരി യിൽ  നിന്നും നാല്  കിലോമീറെർ അകെലെയുള്ള   പാലാവയൽ സെന്റ് ജോൺസ് പള്ളിയിൽ വേർപെട്ടു 1993 -ൽ ആണ്  ചാവറയച്ചന്റെ പേരിൽ  ഇവിടെ  ഇടവക  സ്ഥാപിതമായത്. നിലവിൽ ചാവറയച്ചന്റെ നാമത്തിൽ  കേരളത്തിൽ അറിയപ്പെടുന്ന ഏക സ്ഥലവും ഇതു മാത്രമാണ്. 
http://m.newshunt.com/in/malayalam/deepika/kasargod/chavarayachande-vishudhdha-padhavi-prakhyapanam-chavaragiri-nivasikal-aahladhathil_28255361


## അവലംബങ്ങൾ

വിഭാഗം:കാസർഗോഡ് ജില്ലയിലെ ഗ്രാമങ്ങൾ
തയ്യിൽ രാധാകൃഷ്ണൻ

മലയാള സാഹിത്യകാരനായിരുന്നു **ഡോ. തയ്യിൽ രാധാകൃഷ്ണൻ** (മരണം : 11 ഓഗസ്റ്റ് 2014). നോവലൈറ്റുകളും  ആനുകാലികങ്ങളിൽ കഥകളും എഴുതിയിട്ടുണ്ട്.
## ജീവിതരേഖ
കുന്നംകുളത്തിനടുത്ത് ചിറമനങ്ങാട് അഡ്വ. ശങ്കരൻകുട്ടിമേനോന്റെയും വിലാസിനിയുടേയും മകനാണ്. ശ്രീ കേരളവർമ്മ കോളേജിൽ നിന്നും ബിരുദമെടുത്ത ശേഷം പാറ്റ്‌ന, മംഗലാപുരം, മുംബൈ എന്നിവിടങ്ങളിൽ മെഡിക്കൽ വിദ്യാഭ്യാസം. മുംബൈ ജസ്‌ലോക്, വാഡിയ ആസ്പത്രികളിൽ പ്രവർത്തിച്ചു. മൂന്നുവർഷം പാറ്റ്‌നയിൽ വാരികയിൽ റിപ്പോർട്ടറായും പ്രവർത്തിച്ചു. ആദ്യ നോവലായ ‘ഷീൻ’ രബീന്ദ്രനാഥ് ടാഗോർ പുരസ്കാരം നേടി.

## കൃതികൾ
*ഷീൻ
*പാടലീപുത്രം
*നിഴലുകൾ സംസാരിക്കുന്ന അയോധ്യ
*നേത്രാവതി

## അവാർഡ്
* രബീന്ദ്രനാഥ് ടാഗോർ പുരസ്കാരം

## അവലംബം


## പുറത്തേക്കുള്ള കണ്ണികൾ

* നേത്രാവതി തയ്യിൽ രാധാകൃഷ്ണൻ
വർഗ്ഗം:മലയാളം നോവലെഴുത്തുകാർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
ജോസ് ജേക്കബ്

2014 ലെ  ദ്രോണാചാര്യ പുരസ്കാരം ലഭിച്ച തുഴച്ചിൽ പരിശീലകനാണ്  **ജോസ് ജേക്കബ്**. ഒഡീഷ ടീമിന്റെ പരിശീലകനാണ്.
## ജീവിതരേഖ
കോട്ടയം അതിരമ്പുഴ സ്വദേശിയാണ്.  അതിരമ്പുഴ സെന്റ് അലോഷ്യസ് സ്കൂളിലായിരുന്നു പഠനം. പഠിക്കുമ്പോൾ  ബാസ്കറ്റ്ബോൾ താരമായിരുന്നു. സ്പോർട്സ് ക്വോട്ടയിൽ 1982ൽ പട്ടാളത്തിൽ ചേർന്നു. പട്ടാളത്തിലായിരിക്കെ, തുഴച്ചലിലേക്കു തിരിഞ്ഞു. ദേശീയ താരമെന്ന നിലയിൽ നിരവധി മെഡലുകൾ സ്വന്തമാക്കി. റോവിങ് പരിശീലനത്തിനിടെ ബോട്ട് ഇടിച്ച് ഇദ്ദേഹത്തിന് നട്ടെല്ലിന് പരിക്കേറ്റിരുന്നു.  ആർമിയിൽനിന്നു വിരമിച്ച് പിന്നീട് പരിശീലകനായി. 2000 ഫെബ്രുവരി ഒന്നിന് ജഗത്പുരിൽ സായി വാട്ടർ സ്പോർട്സ് സെന്ററിൽ കോച്ചായി പ്രവേശിച്ചു. കർണാടകത്തിനെയായിരുന്നു ആദ്യം പരിശീലിപ്പിച്ചത്.  പതിനാലു വർഷമായി ജോസ്  ഒഡീഷ ടീമിനെ പരിശീലിപ്പിക്കുന്നു. നിരവധി രാജ്യാന്തര മെഡലുകൾ ഒഡീഷയ്ക്ക് നേടിക്കൊടുത്തു. ദേശീയ ഗെയിംസുകളിൽ ഒഡീഷ മെഡലുകൾ നേടിയതും ഇദ്ദേഹത്തിന്റെ മികവിൽത്തന്നെ. മൂന്നുതവണ തുഴച്ചിൽ ഫെഡറേഷന്റെ മികച്ച പരിശീലകനായി തെരഞ്ഞെടുക്കപ്പെട്ടു. ഇന്ത്യൻ വനിതാ ടീമിന്റെ പരിശീലകനായും പ്രവർത്തിച്ചിട്ടുണ്ട്.

## പുരസ്കാരങ്ങൾ
*ദ്രോണാചാര്യ പുരസ്കാരം (2014) 
*തുഴച്ചിൽ ഫെഡറേഷന്റെ മികച്ച പരിശീലകൻ
## അവലംബം


വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ദ്രോണാചാര്യ പുരസ്കാരം ലഭിച്ചവർ
സങ്കരയിനം ജീവി

വത്യസ്തയിനം ജീവി വർഗ്ഗങ്ങൾ പ്രകൃതിയിൽ സ്വതേയോ മനുഷ്യന്റെ ഇടപെടൽ മൂലമോ തമ്മിൽ കലർന്നുണ്ടാകുന്ന ജീവികളെയാണ് **സങ്കര ജാതികൾ** അഥവാ **സങ്കരയിനം ജീവികൾ** എന്നു പറയുന്നത്.

## അവലംബങ്ങൾ

വർഗ്ഗം:സങ്കര ജീവികൾ
ഉപവേദങ്ങൾ

നാലു വേദങ്ങൾക്കും ഉപവേദങ്ങൾ ഉണ്ട്. ആരോഗ്യവും യുദ്ധവും സംഗീതവും എല്ലാം വിശദമായി തന്നെ വേദങ്ങളുടെ ഭാഗമായ ഉപ്വേദങ്ങളിൽ വ്യകതയോടെ വിശദീകരിച്ചിരിക്കുന്നു.
## [[ആയുർവേദം]]
ഋഗ്വേദത്തിന്റെ ഉപവേദമാണിത്. ചരകൻ, ശുശ്രുതൻ തുടങ്ങി ഒരുപാട് പണ്ഡിതർ ഇതിന് വ്യാഖ്യനം എഴുതിയിട്ടുണ്ട്.

## [[ധനുർവേദം]]
യജുർവേദത്തിന്റെ ഉപവേദമാണ്. അംഗിരസ്, ഭരദ്വാജൻ എന്നിവർ ഇതിന് വ്യാഖാനം രചിച്ചിട്ടുണ്ട്.
## [[ഗാന്ധർവവേദം]]
സാമവേദത്തിന്റെ  വേദമാണ് ഇത്. സംഗീതം മുതലായ കലകളെ ഇതിൽ വിശദീകരിച്ചിരിക്കുന്നു. ഇതിന് നാരദമുനി രചിച്ച വ്യാഖ്യാനമാണ്, ഗാനവിദ്യാഗ്രന്ഥം എന്നത്.
## [[അർത്ഥവേദം]]
അഥർവവേദത്തിന്റെ ഉപവേദം ആണിത്. ശില്പശാസ്ത്രമാണ് ഇതിന്റെ വിഷയം. വിശ്വകർമ്മാവ്, ത്വഷ്ടാവ്, ദേവജ്ഞൻ, മയൻ എന്നിവരുടെ വ്യാഖ്യനങ്ങൾ ഇതിനുണ്ട്. 

## അവലംബം
*ഭാരതീയ ആചാരങ്ങളും അനുഷ്ഠാനങ്ങളും, നീലകണ്ഠൻ നമ്പൂതിരി – ദേവി ബുക്സ്റ്റാൾ 


വർഗ്ഗം:ഉപവേദങ്ങൾ
ഗുജറാത്ത് സി.എ.ജി. റിപ്പോർട്ട് 2013

നരേന്ദ്ര മോഡി ഗുജറാത്ത് മുഖ്യമന്ത്രി ആയിരുന്ന കാലയളവിലെ 2012  ഏപ്രിൽ മുതൽ 2013 മാർച്ച് സാമ്പത്തിക വർഷത്തിലെ ഓഡ്റ്റിംഗ് റിപ്പോർട്ടാണു് **ഗുജറാത്ത് സി.എ.ജി. റിപ്പോർട്ട് 2013**.  പ്രസ്തുത സാമ്പത്തിക വർഷത്തിലെ കണക്കെടുപ്പിൽ ഗുരതര വീഴ്ചകൾ കണ്ടെത്തിയതായി സി.എ.ജി. റിപ്പോർട്ട് ചെയ്യുന്നു. വൻകിട സ്ഥാപനങ്ങൾക്ക് അർഹതയില്ലാത്ത  നികുതിയിവു് നൽകിയെന്നു് റിപ്പോർട്ടിൽ പ്രതിപാദിക്കുന്നു. അതു പ്രകാരം സർക്കാറിൽ എത്തിച്ചേരേണ്ട 25000 കോടി ഇന്ത്യൻ രൂപയുടെ നഷ്ടം അഞ്ച് ഓഡിറ്റ്ങ്ങുകളിലായ കണക്കാക്കുന്നു. 1500 കോടി രൂപ റിലയൻസ് പെട്രോളിയം, എസ്സാർ പവർ, അഡാനി ഗ്രൂപ്പ് എന്നിവയ്ക്ക് മാത്രമായി ഇളവു് നല്കിയതായും കണക്കാക്കുന്നു. വൈദ്യുതി ആവശ്യത്തിനുണ്ടായിട്ടും  സോളാർപദ്ധതിയിൽ നിന്നു് വഴിവിട്ട് വാങ്ങിക്കൂട്ടി 473.20 അധിക ബാദ്ധ്യത ഉപഭോക്താക്കൾക്ക് വരുത്തിവച്ചിരിക്കുകയാണു്

## അവലംബം
*http://timesofindia.indiatimes.com/india/Gujarat-govt-unduly-favoured-Reliance-Adani-CAG-report/articleshow/39005042.cms
*http://saiindia.gov.in/english/home/Recent/Recent.html 

വർഗ്ഗം:ഗുജറാത്ത്
ഇന്ത്യ (വിവക്ഷകൾ)

ഔദ്യോഗികമായി **റിപ്പബ്ലിക്ക് ഓഫ് ഇന്ത്യ** (**ഭാരത ഗണരാജ്യം**) എന്ന് അറിയപ്പെടുന്ന **[[ഇന്ത്യ]]**, ദക്ഷിണേഷ്യയിലെ ഒരു രാജ്യമാണ്.

**ഇന്ത്യ** എന്ന പദം സന്ദർഭത്തിനനുസരിച്ച് താഴെ കൊടുത്തിരിക്കുന്ന വിഷയങ്ങളെ സൂചിപ്പിക്കുന്നു.

## ഭൂമിശാസ്ത്രവും സംസ്കാരവും
* ഇന്ത്യൻ ഉപഭൂഖണ്ഡത്തെ മുഴുവനായും
* ഇൻഡീസ്, ഇന്ത്യൻ ഉപഭൂഖണ്ഡത്തെയും തെക്കുകിഴക്കനേഷ്യയെയും മുഴുവനായും സൂചിപ്പിക്കാൻ യൂറോപ്യൻ അധിനിവേശകർ ചരിത്രപരമായി ഉപയോഗിച്ചിരുന്നു.

### ചരിത്രം

*ഇന്ത്യ* എന്ന പദം ചരിത്രപരമായി സൂചിപ്പിക്കുന്നത്:
* ഭാരതഖണ്ഡം, പുരാണേതിഹാസങ്ങളിൽ പറയുന്ന അതിപ്രാചീന ഇന്ത്യ.
* മഹാജനപദങ്ങൾ, ഇന്ത്യയിലെ പുരാതന സാമ്രാജ്യങ്ങളും റിപ്പബ്ലിക്കുകളും.
* ഭാരതം, ആധുനിക ഇന്ത്യയെ വിശേഷിപ്പിക്കാൻ സാധാരണയായി പ്രയോഗിക്കുന്ന പേര്. ഹിന്ദിയിൽ *ഭാരത്* എന്നാണ് പറയുന്നത്.
* ഹിന്ദുസ്ഥാൻ, മദ്ധ്യകാലഘട്ടത്തിലെ ഇന്ത്യയെ സൂചിപ്പിക്കാൻ ഉപയോഗിച്ചിരുന്ന പേര്. ഇപ്പോഴും ആധുനിക ഇന്ത്യയ്ക്ക് പകരമായി പലപ്പോഴും ഉപയോഗിക്കുന്നു.
* ബ്രിട്ടീഷ് രാജ്, ഔദ്യോഗികമായി ബ്രിട്ടീഷ് ഇന്ത്യൻ സാമ്രാജ്യം എന്ന് അറിയപ്പെടുന്നു.
* ഇന്ത്യൻ യൂണിയൻ (1947 - 1950), ഭരണഘടന സ്വീകരിക്കുന്നതിനു മുമ്പുള്ള *റിപ്പബ്ലിക് ഓഫ് ഇന്ത്യ*
*ഇന്ത്യ,  പൗരസ്ത്യ സുറിയാനി സഭയുടെ ഒരു പുരാതന മെത്രാപ്പോലീത്തൻ പ്രവിശ്യ
## രാഷ്ട്രീയം
*ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ്- ഇന്ത്യ (I.N.D.I.A) - ഇന്ത്യയിലെ ഒരു ദേശീയ തലത്തിലുള്ള രാഷ്ട്രീയ സഖ്യം. 
*
*

## ഇതു കൂടി കാണുക
*പാകിസ്താൻ, ബംഗ്ലാദേശ് എന്നിവ ചരിത്രപരമായി ഇന്ത്യയുടെ ഭാഗമായിരുന്നു. (1947-ലെ ഇന്ത്യാവിഭജനം വരെ)
*ബർമ്മ/മ്യാന്മാർ, മുൻപ് ബ്രീട്ടിഷ് ഇന്ത്യയുടെ ഭാഗമായിരുന്നു.
*ഇന്ത്യയുടെ പേരുകൾ
*ഇന്ത്യൻ (വിവക്ഷകൾ)
ബ്ലെയ്സ് കംപോർ

ബർക്കിനാ ഫാസോയുടെ മുൻ പ്രസിഡന്റാണ് **ബ്ലെയ്സ് കംപോർ**.

## ജീവിതരേഖ
1951 ഫെബ്രുവരി 3ന് അപ്പർ വോൾട്ട (ഇപ്പോൾ ബർക്കിനാ ഫാസോ)യിൽ ജനിച്ചു. 1983 മുതൽ 1987 വരെ തോമസ് ശങ്കര പ്രസിഡന്റായിരുന്നപ്പോൾ ദേശീയ റവല്യൂഷണറി കൗൺസിൽ അംഗമായിരുന്നു. സംസ്ഥാനത്തിന്റെ മന്ത്രിയായി സേവനമനുഷ്ഠിച്ചിട്ടുണ്ട്. 1987 ഒക്ടോബറിൽ അട്ടിമറിയിലൂടെ അധികാരത്തിലെത്തി. 2005 നവംബറിലെ തിരഞ്ഞെടുപ്പിൽ വൻ ജനപിന്തുണയോടെ വിജയിച്ചു. 2005-ലെ പുതിയ ഭരണഘടന പ്രകാരം ഒരാൾക്കു രണ്ടിലേറെ തവണ പ്രസിഡന്റാകാൻ കഴിയില്ല. ഇതിനു മുൻകാല പ്രാബല്യമില്ലെന്ന കോടതിവിധിയുടെ ബലത്തിൽ 2010-ലെ തിരഞ്ഞെടുപ്പിലും മൽസരിച്ചു ജയിച്ചു.
## അവലംബം

## അധിക വായനയ്ക്ക്
*
## പുറം കണ്ണികൾ

* Web Thomas Sankara
* Pascal Drouhaud interviews Blaise Compaoré 
* Reporters Without Borders, Burkina Faso 2004 Annual Report
* IFEX: Monitoring media freedom in Burkina Faso 

|-

|-

|-

വർഗ്ഗം:ബർക്കിനാ ഫാസോയുടെ പ്രസിഡണ്ടുമാർ
വർഗ്ഗം:1951-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ദേശീയ ലൈബ്രേറിയൻ ദിനം

ലൈബ്രറി സയൻസ് എന്ന ശാസ്ത്രശാഖ വളർത്തിയെടുക്കുന്നതിനും, ലൈബ്രറി സേവനങ്ങൾ ശാസ്ത്രീയമാക്കുന്നതിനും വേണ്ടി ശ്രമിച്ച ഡോ. എസ്.ആർ. രംഗനാഥന്റെ  ജന്മവാർഷികദിനമായ ആഗസ്റ്റ് 12നാണ് ദേശീയ ലൈബ്രേറിയൻ ദിനമായി ആഘോഷിക്കുന്നത്.  
## അവലംബം


വർഗ്ഗം:ഇന്ത്യയിലെ വിശേഷദിനങ്ങൾ
വർഗ്ഗം:ഗ്രന്ഥാലയശാസ്ത്രം
വിജയ കുമാരണതുംഗ

പ്രശസ്തനായ ശ്രീലങ്കൻ ചലച്ചിത്ര താരവും രാഷ്ട്രീയ നേതാവുമായിരുന്നു **വിജയ കുമാരണതുംഗ**. ദശാബ്ദങ്ങളോളം ലങ്കൻ രാഷ്ട്രീയത്തെ നിയന്ത്രിച്ച ബണ്ഡാരനായികെ കുടുംബത്തിലെ ഒരംഗമായിരുന്നു അദ്ദേഹം. 1970 കളിലെ സിംഹള ചിത്രങ്ങളിലൂടെ ഏറെ ജനപ്രീതി നേടിയ അദ്ദേഹം മുൻ ശ്രീലങ്കൻ പ്രസിഡന്റ് ചന്ദ്രിക കുമാരതുംഗയെയാണ് വിവാഹം ചെയ്തിരിക്കുന്നത്.114 ചലച്ചിത്രങ്ങളിൽ അദ്ദേഹം അഭിനയിച്ചിട്ടുണ്ട്. ഗായകൻ എന്ന നിലയിലും ശ്രദ്ധേയനാകൻ അദ്ദേഹത്തിനു സാധിച്ചു. 

1970കളിൽ തന്നെ രാഷ്ട്രീയത്തിലും വിജയ സജീവമായിരുന്നു. ലങ്ക സമാജ പാർട്ടിയിലൂടെയായിരുന്നു രംഗ പ്രവേശംഅതിനു ശേഷം സ്വന്തമായി ശ്രീലങ്ക മഹാജന പാർട്ടി സ്ഥാപിക്കുകയും തമിഴ് പുലികളുമായി സമാധാന സംഭാഷണങ്ങൾക്ക് വേണ്ടി ശ്രമിക്കുകയും ചെയ്തു. തീവ്രവാദികളായ സിംഹള വിഭാഗത്തിന്റെ അപ്രീതിയായിരുന്നു അനന്തര ഫലം.1988ൽ ഒരു ജനതാ വിമുക്തി പെരുമുന (ശ്രീലങ്കയിൽ 1980കളിൽ തീവ്ര ഇടതു പക്ഷ തീവ്രവാദത്തിലൂടെ ശ്രദ്ധ നേടിയവരാണ് ഇവർ.ഇന്നും ലങ്കൻ രാഷ്ട്രീയത്തിൽ തീവ്ര നിലപാടുകൾ കൊണ്ട് ഇവർ അറിയപ്പെടുന്നു) തീവ്രവാദിയെന്ന് സംശയിക്കപ്പെടുന്ന ആളിന്റെ വെടിയേറ്റ് അദ്ദേഹം കൊല്ലപ്പെട്ടു.ഇന്നും ശ്രീലങ്കൻ ജനതക്കിടയിൽ ചലച്ചിത്ര നടനെന്ന പ്രഭാവം കൊണ്ടും സമാധാന വാദിയായ രാഷ്ട്രീയ നേതാവെന്ന നിലയിലും ഏറെ ജനപ്രിയനാണ് വിജയ.

## അവലംബങ്ങൾ

വർഗ്ഗം:ശ്രീലങ്കൻ ചലച്ചിത്ര താരങ്ങൾ
വർഗ്ഗം:ശ്രീലങ്കൻ സിനിമ
വർഗ്ഗം:ശ്രീലങ്കയിലെ രാഷ്ട്രീയപ്രവർത്തകർ
വർഗ്ഗം:1968-ൽ ജനിച്ചവർ
വർഗ്ഗം:1988-ൽ മരിച്ചവർ
ജാവി ലിപി

മലായ് ഭാഷ, അസെഹ്നീസ്, ബൻജാരീസ്, മിനങ്‌കാ‌ബൗ തുട‌ങ്ങി തെക്കുകിഴക്കനേഷ്യയിലെ പല ഭാഷകളുമെഴുതാനായി ഉപയോഗിക്കുന്ന അറബി ലിപിരൂപമാണ് **ജാവി** (Jawi:  *ജാവി*; പട്ടാനി പ്രദേശം: *യാവി*; അസെഹ്നീസ്: *ജാവോയ്*).

ബ്രൂണൈയിലെ രണ്ട് ഔദ്യോഗിക ലിപികളിലൊന്നാണിത്. മലേഷ്യയിൽ എഴുതുവാനായി ഇതും ഉപയോഗിക്കാറുണ്ട്. മലായ് ഭാഷ എഴുതുവാനുള്ള ലിപി ഇതായിരുന്നുവെങ്കിലും ലാറ്റിൻ അക്ഷരമാല ഉപയോഗിക്കുന്ന *[[Malay alphabet|റൂമി]]* എന്ന ലിപിയാണ് ഇപ്പോൾ പ്രചാരത്തിലുള്ളത്. മതപരവും സാംസ്കാരികവും ചില ഭരണപരമായ ആവശ്യങ്ങൾക്കുമാണ് ഈ ലിപി ഇപ്പോൾ കൂടുതലും ഉപയോഗിക്കുന്നത്. ജാവി കീബോർഡ് ഉപയോഗിച്ച് ഇത് ടൈപ്പ് ചെയ്യാൻ സാധിക്കും. കൂടുതൽ യാഥാസ്ഥിതിക ജനവിഭാഗങ്ങളുള്ള കെലാൻതൻ, പട്ടാനി എന്നിവിടങ്ങളിൽ ഇപ്പോഴും ഈ ലിപി ദൈനം ദിന ഉപയോഗത്തിലുണ്ട്.

## അവലംബം

## കൂടുതൽ വായനയ്ക്ക്
* H.S. Paterson (& C.O. Blagden), 'An early Malay Inscription from 14th-century Terengganu', *Journ. Mal. Br.R.A.S.*, II, 1924, pp.&nbsp;258–263.
* R.O. Winstedt, *A History of Malaya*, revised ed. 1962, p.&nbsp;40.
* J.G. de Casparis, *Indonesian Paleography*, 1975, p.&nbsp;70-71.

## പുറത്തേയ്ക്കുള്ള കണ്ണികൾ
* DOWNLOAD jawi keyboard for windows 8
* Omniglot article about written Malay
* eJawi.net 
* Jawi writing for PC 
* softwares and articles related to Jawi
* DOWNLOAD Papan Kekunci Jawi Fonetik (Jawi Phonetic Keyboard)
* Unicode Font for Jawi Writing
* Transliteration of Rumi to Jawi 
* Transliteration of Rumi to Jawi 

വർഗ്ഗം:അറബി ലിപികൾ
ആലു

ഉരുളക്കിഴങ്ങിനെ സൂചിപ്പിക്കുന്ന ദക്ഷിണേഷ്യൻ പദമാണ് **ആലു**.

വിവിധയിനം വിഭവങ്ങളുടെ പേരുകളിൽ ഈ പേര് കാണാൻ കഴിയും.

* ആലു ഗോബി - ഉരുളക്കിഴങ്ങ്,, ക്വാളിഫ്ലവർ എന്നിവ ചേർന്ന വിഭവം.
* Aloo gosht
* Dum aloo
* Saag aloo
* Aloo mutter
* Aloo pie
* Aloo posto
* Aloo paratha
* Vindaloo
അയ്മനം ജോൺ

മലയാള ചെറുകഥാകൃത്താണ് **അയ്മനം ജോൺ** (ജനനം: 10 ഏപ്രിൽ 1953). *ഇതര ചരാചരങ്ങളുടെ ചരിത്രപുസ്തകങ്ങൾ* എന്ന കൃതിക്ക് 2017 ലെ ഏറ്റവും മികച്ച ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചു. 

## ജീവിതരേഖ
1953-ൽ അയ്‌മനത്ത്‌ ജനിച്ചു. കോട്ടയം സി. എം. എസ്‌. കോളജിൽ വിദ്യാർത്ഥിയായിരിക്കവേ, 1972-ൽ മാതൃഭൂമി വിഷുപതിപ്പ്‌ സാഹിത്യമത്സരത്തിൽ ഒന്നാം സമ്മാനം നേടിയ ‘ക്രിസ്‌മസ്‌ മരത്തിന്റെ വേര്‌’ എന്ന കഥയിലൂടെ കഥാസാഹിത്യത്തിൽ രംഗപ്രേവേശം. പിൽക്കാലത്ത്‌ നീണ്ട ഇടവേളകൾ വിട്ട്‌ എഴുതിയ കുറച്ചു മാത്രം കഥകൾ. ക്രിസ്‌മരത്തിന്റെ വേര്‌‘ എന്ന പേരിൽ ഏകകഥാസമാഹാരം.ജോണിന്റെ ഓർമ്മകളുടെ പുസ്തകമാണ് 'എന്നിട്ടുമുണ്ട് താമരപ്പൊയ്കകൾ'. സ്വന്തം നാടായ അയ്മനത്തെയും കോട്ടയത്തെയും താൻ നടത്തിയ ദേശാടനങ്ങളെയും കുറിച്ചുള്ള കുറിപ്പുകളാണ് ഈ പുസ്തകത്തിൽ ഉൾക്കൊള്ളിച്ചിരിക്കുന്നത്.

കേന്ദ്രസർക്കാരിന്റെ ഓഡിറ്റ്‌ വകുപ്പിൽ സീനിയർ ഓഡിറ്റ്‌ ഓഫീസറായി വിരമിച്ചു.

## കൃതികൾ
**<u>കഥാസമാഹാരങ്ങൾ</u>**
*
*ക്രിസ്മസ് മരത്തിന്റെ വേര്
*എന്നിട്ടുമുണ്ട് താമരപ്പൊയ്കകൾ
*ചരിത്രം വായിക്കുന്ന ഒരാൾ
*ഒന്നാം പാഠം ബഹിരാകാശം
*ഇതര ചരാചരങ്ങളുടെ ചരിത്രപുസ്തകം
*മഹർഷിമേട് മാഹാത്മ്യം 
*എന്നിട്ടുമുണ്ട്  താമരപ്പൊയ്കകൾ (ഓർമ്മ)
*വാക്കിന്റെ വഴിയാത്രകൾ ( ഓർമ്മ)
## പുരസ്കാരങ്ങൾ
* വിവർത്തനത്തിനുള്ള കേരള സാഹിത്യ അക്കാദമി പുരസ്കാരം കായേൻ - 2021
*1972 മുുൽ 2015 വരെ എഴുതിയ കഥകൾ ഉൾക്കൊണ്ട ' അയ്മനം ജോണിന്റെ കഥകൾ ' എന്ന പുസ്തകത്തിന് ചെറുകഥയ്ക്കുള്ള പ്രഥമ ദേശാഭിമാനി പുരസ്കാരം (2017)
*ഓടക്കുഴൽ അവാർഡ് (2017)
* എംപി.പോൾ പുരസ്കാരം (2017).
## അവലംബം

വർഗ്ഗം:മലയാളസാഹിത്യകാരന്മാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1953-ൽ ജനിച്ചവർ
വർഗ്ഗം:ഏപ്രിൽ 10-ന് ജനിച്ചവർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഗാമിനി ഫൊൻസേക

ശ്രീലങ്കൻ ചലച്ചിത്ര രംഗത്തെ പ്രധാന താരങ്ങളിൽ ഒരാളായിരുന്നു **ഗാമിനി ഫൊൻസേക** (1936-2004). 1960-കളിൽ അഭിനയ രംഗത്തെത്തിയ ഗാമിനി രാഷ്ടീയത്തിലും സജീവമായിരുന്നു. കലാമൂല്യമുള്ള ഏതാനും ചിത്രങ്ങളുടെ ഭാഗമാകാൻ സാധിച്ചു എന്നതാണ്‌ സിംഹള സിനിമയിൽ അദ്ദേഹത്തെ ശ്രദ്ധേയനാക്കുന്നത്. ശ്രീലങ്കയിൽ ഇന്നും ഏറെ ആരാധിക്കപ്പെടുന്ന ‘നിധനായ’ എന്ന സിനിമ അദ്ദേഹത്തിന്റെ ഏറ്റവും മികച്ച ചിത്രങ്ങളിൽ ഒന്നായി കണക്കാക്കപ്പെടുന്നു. സിംഹള സിനിമയിൽ ജെയിംസ് ബോണ്ട് കഥാപാത്രങ്ങളെ ആദ്യമായി അവതരിപ്പിക്കുന്നതും അദ്ദേഹം തന്നെ.
1989ൽ അദ്ദേഹം യുണൈറ്റഡ് നാഷണൽ പാർട്ടിയിൽ ചേർന്നു. തുടർന്ന് പാർലിമെന്റിലേക്ക് തെരഞ്ഞെടുക്കപ്പെടുകയും, ഡെപ്യൂട്ടി സ്പീക്കറായി നിയമിക്കപ്പെടുകയും ചെയ്തു. വടക്ക് കിഴക്കൻ പ്രവിശ്യയുടെ ഗവർണ്ണറായും അദ്ദേഹം സേവനമനുഷ്ഠിച്ചിട്ടുണ്ട്. 2004ൽ അദ്ദേഹം അന്തരിച്ചു.

## ചലച്ചിത്രങ്ങൾ
*സരുമ്ഗലേ (സിംഹള)
*നൊമിയന മിനിസുമ് (സിംഹള)
*നങ്കൂരം (തമിഴ്)
*നീലക്കടൽ ഓരത്തിലേ (തമിഴ്)
## അവലംബം

## പുറംകണ്ണികൾ
*
*Official Website – Gamini Fonseka Foundation
*Official Website – National Film Corporation of Sri Lanka
*Gamini Fonseka: A Man of the Troops
* Gamini's Film  History in Sinhala
*http://www.nfc.gov.lk/artist/gamini-fonseka-132/ 
*ගාමිණී 13 යි 
*දැවැන්ත වෘක්ෂයේ සෙවණ ලැබූ අපේ සිනමාවේ සරුඵල 

വർഗ്ഗം:ശ്രീലങ്കൻ ചലച്ചിത്ര താരങ്ങൾ
വർഗ്ഗം:1936-ൽ ജനിച്ചവർ
വർഗ്ഗം:2004-ൽ മരിച്ചവർ
ഒലുഗാൻഡ ഭാഷ

ഉഗാൻഡയിലെ പ്രധാന ഭാഷയാണ് **ഗാൻഡ**  ഭാഷ, അല്ലെങ്കിൽ **ലുഗാൻഡ** (ഗാൻഡ: *ഒലുഗാൻഡ* ). ദക്ഷിണ ഉഗാൻഡയിലെ ഒരുകോടി അറുപതിലക്ഷത്തിലധികം ഗാൻഡ ജനവിഭാഗത്തിൽപെട്ട ആൾക്കാരും മറ്റുള്ളവരും മറ്റുള്ളവരും ഈ ഭാഷ സംസാരിക്കുന്നുണ്ട്. തലസ്ഥാനമായ കമ്പാലയിലെയും പ്രധാന ഭാഷ ഇതാണ്. നൈജർ-കോംഗോ കുടുംബത്തിലെ ‌ബാന്റു ശാഖയിലെപ്പെട്ട ഭാഷയാണിത്.

ബുഗാൻഡ പ്രദേശത്ത് എഴുപതുലക്ഷം ആൾക്കാർ ഒന്നാം ഭാഷയായി ഇതുപയോഗിക്കുന്നുണ്ട്. ഏകദേശം ഒരു കോടി ആൾക്കാർക്ക് ഇത് മാതൃഭാഷയല്ലെങ്കിൽപ്പോലും ഉപയോഗിക്കാനുള്ള അറിവുണ്ട്. ഉഗാണ്ടയിൽ ഏറ്റവും വ്യാപകമായി ഉപയോഗിക്കപ്പെടുന്ന ഭാഷയാണിത്. രണ്ടാം ഭാഷ എന്ന നിലയിൽ ഇതിന്റെ സ്ഥാനം ഇംഗ്ലീഷിനു പിന്നിലും സ്വാഹിലിയ്ക്ക് മുന്നിലുമായാണ്. ഉഗാണ്ടയിലെ പ്രാഥമിക ഔദ്യോഗിക ഭാഷയായ ഇംഗ്ലീഷ് പഠിപ്പിക്കുന്നതിനു മുൻപായി ചില പ്രൈമറി വിദ്യാലയങ്ങളിൽ ഈ ഭാഷയിലാണ് അദ്ധ്യയനം നടത്തുന്നത്. 1960-കൾ വരെ ഗാൻഡ കിഴക്കൻ ഉഗാണ്ടയിലെ പ്രൈമറി സ്കൂളുകളിലെയും അദ്ധ്യയന മാദ്ധ്യമമായിരുന്നു.

## അവലംബം

## ഗ്രന്ഥസൂചി
* Ashton, Ethel O., and others (1954) *A Luganda Grammar*, London: Longmans, Green.
* Barlon, W. Kimuli (2009) *Luganda Language: A connection with Nyanja of Zambia*. pp.&nbsp;04
* Snoxall, R.A. (1967) *Luganda-English Dictionary*. Clarendon Press, Oxford
* Katamba, Francis (1993) "A new approach to tone in Luganda", in *Language*. 69. 1. pp.&nbsp;33–67
* Murphy, John D. (1972) *Luganda-English Dictionary*. Catholic University of America Press
* Chesswas, J. D. (1963) *Essentials of Luganda*. Oxford University Press
* Crabtree, W. A. (1902, 1923) *Elements of Luganda Grammar*. The Uganda Bookshop/Society for Promoting Christian Knowledge
* 

## പുറത്തേയ്ക്കുള്ള കണ്ണികൾ
* Luganda Basic Course, developed by the USA Foreign Service Institute (FSI) (1968)
* ''The Word in Luganda'', by Larry M. Hyman & Francis X. Katamba
* An excellent online summary of the Luganda language can be found at http://www.buganda.com/luganda.htm .
* Free online Luganda Dictionary on the Ganda Ancestry website http://www.gandaancestry.com/dictionary/dictionary.php 
* Free online talking Luganda Dictionary and Crossword Puzzle on the Ganda portal http://www.GandaSpace.com 
* Luganda–English Dictionary
* The website of a team developing Luganda language capability for computers is at http://www.kizito.uklinux.net 
* PanAfrican L10n page on Ganda 

* Frank Kigozi Picareader text to speech language software.

വർഗ്ഗം:ഉഗാണ്ടയിലെ ഭാഷകൾ
വർഗ്ഗം:നൈജർ-കോംഗോ ഭാഷകൾ
ദ യൂഷ്വൽ സസ്‌പെക്ട്സ്

**ദ യൂഷ്വൽ സസ്‌പെക്ട്സ്** , 1995ൽ ഇറങ്ങിയ ഒരു അമേരിക്ക൯ കുറ്റാന്വേഷണ ചലചിത്രമാണ്. ബ്രയാ൯ സിങ്ങ൪ ആണ് സംവിധാനം നി൪വഹിച്ചത്.  സ്റ്റീഫ൯ ബോൽവി൯, ഗബ്രിയേൽ ബയേ൯, കെവി൯ സ്പേസി, ബെനിക്കോ ടെൽ ടേറോ, കെവി൯ പൊള്ളാക്ക്  തുടങ്ങിയ താരനിരയുടെ അഭിനയ മൂഹൂ൪ത്തങ്ങൾ ഈ ചിത്രത്തെ മികവുറ്റതാക്കി. 1995ലെ മികച്ച സഹനടനുള്ള അക്കാദമി അവാ൪ഡ് കെവി൯ സ്പേസി ഈ ചലചിത്രത്തിലൂടെ സ്വന്തമാക്കി. ഇതു കൂടാതെ മികച്ച തിരക്കഥക്കുള്ള അക്കാദമി അവാ൪ഡ് മക്ക്വറിയ്കും ഈ ചലചിത്രത്തിലൂടെ ലഭിച്ചു.  ആസ്വാദകരുടെയും വിമ൪ശകരുടെയും പ്രശംസ ഈ ചലചിത്രം പിടിച്ചുപറ്റി. കെവി൯ സ്പേസിയുടെ അത്യുജ്ജലമായ അഭിനയവും കഥയുടെ സ്സപെ൯സും ഈ ചലചിത്രത്തെ മികവുറ്റതാക്കി.
## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
ഉക്രൈനിയൻ ഭാഷ

**ഉക്രൈനിയൻ ഭാഷ**  ( , ) ഒരു കിഴക്കൻ സ്ലാവിക് ഭാഷയാണ്. ഉക്രൈനിലെ ഔദ്യോഗിക ഭാഷയും ഉക്രൈനിയൻ ജനതയുടെ പ്രധാന ഭാഷയുമാണിത്. സിറിലിക് ലിപിയുടെ ഒരു വകഭേദമാണ് (ഉക്രൈനിയൻ അക്ഷരമാല കാണുക) ഈ ഭാഷ എഴുതുവാനായി ഉപയോഗിക്കുന്നത്.

കീവൻ റൂസ് എന്ന മദ്ധ്യകാലഘട്ടത്തിലെ രാജ്യത്തിൽ സംസാരിച്ചിരുന്ന ഓൾഡ് ഈസ്റ്റ് സ്ലാവിക് എന്ന ഭാഷയിൽ നിന്നാണ് ഉക്രൈനിയൻ ഭാഷ പരിണമിച്ചുണ്ടായത്. 1804 മുതൽ റഷ്യൻ വിപ്ലവം വരെ ഉക്രൈനിയൻ ഭാഷ റഷ്യൻ സാമ്രാജ്യത്തിലെ സ്കൂളുകളിൽ നിരോധിക്കപ്പെട്ടിരുന്നു. ഉക്രൈന്റെ ഏറ്റവും വലിയ ഒരു ഭാഗമായ നൈപർ ഉക്രൈൻ (ഉക്രൈന്റെ മദ്ധ്യഭാഗവും കിഴക്കൻ പ്രദേശവും തെക്കൻ പ്രദേശവും) ഈ സമയത്ത് റഷ്യൻ സാമ്രാജ്യത്തിന്റെ ഭാഗമായിരുന്നു. പടിഞ്ഞാറൻ ഉക്രൈനിൽ ഈ ഭാഷ ഒരിക്കലും നിരോധിക്കപ്പെട്ടിട്ടില്ലാത്തതിനാൽ നിത്യജീവിതത്തിലും  നാടൻ പാട്ടുകളിലും, സംഗീതജ്ഞന്മാരിലും എഴുത്തുകാരിലും മറ്റും വലിയ സ്വാധീനമുണ്ടാകുന്ന സാഹചര്യമുണ്ടായി.

ഉക്രൈനിയൻ, ബെലാറൂസിയൻ എന്നീ ഭാഷകൾക്ക് 84% പൊതുവായ പദസമ്പത്താണുള്ളത്. പോളിഷ് ഭാഷയുടെ കാര്യത്തിൽ ഇത് 70%, സെർബോ-ക്രോയേഷ്യൻ ഭാഷകളിൽ 68%, സ്ലൊവാക് ഭാഷയിൽ 66%, റഷ്യൻ ഭാഷയുമായി 62% എന്നിങ്ങനെയാണ്. റഷ്യൻ, ബെലറൂസിയൻ, ഉക്രൈനിയൻ എന്നീ ഭാഷകൾ സംസാരിക്കുന്നവർക്ക് ഒരു പരിധിവരെ പരസ്പരം മനസ്സിലാക്കാൻ സാധിക്കും.

## കുറിപ്പുകൾ

## അവലംബം

* 
* Lesyuk, Mykola "Різнотрактування історії української мови" .
*  (revised and updated edition)
* Nimchuk, Vasyl'. Періодизація як напрямок дослідження генези та історії української мови. Мовознавство. 1997.- Ч.6.-С.3–14; 1998.
* Magocsi, Paul Robert (1996). *A History of Ukraine.* Toronto: University of Toronto Press. ISBN 0-8020-0830-5.
* , . Litopys.kiev.ua
* . Ukrainian translation is partially available online.
* 
* "What language is spoken in Ukraine", in *Welcome to Ukraine*, 2003, 1., wumag.kiev.ua
* All-Ukrainian population census 2001, ukrcensus.gov.ua
* Конституція України (Constitution of Ukraine) , 1996, rada.kiev.ua  English translation (excerpts) , rada.kiev.ua.
* 1897 census, demoscope.ru

## പുറത്തേയ്ക്കുള്ള കണ്ണികൾ

*
* Dialects of Ukrainian Language / Narzecza Języka Ukraińskiego by Wł. Kuraszkiewicz  
* Hammond's Racial map of Europe, 1919  "National Alumni" 1920, vol.7, anesi.com
* Ethnographic map of Europe 1914  , cla.calpoly.edu
* Internet Encyclopedia of Ukraine: Ukrainian language
* The official Ukrainian Orthography (2012), published by the National Academy of Sciences of Ukraine
* 101languages.net – Ukrainian 101

വർഗ്ഗം:ഉക്രൈനിയൻ ഭാഷ
വർഗ്ഗം:അസർബയ്ജാനിലെ ഭാഷകൾ
വർഗ്ഗം:ക്രൊയേഷ്യയിലെ ഭാഷകൾ
വർഗ്ഗം:കാനഡയിലെ ഭാഷകൾ
വർഗ്ഗം:ഹംഗറിയിലെ ഭാഷകൾ
വർഗ്ഗം:കസാഖ്സ്ഥാനിലെ ഭാഷകൾ
വർഗ്ഗം:റഷ്യയിലെ ഭാഷകൾ
വർഗ്ഗം:പോളണ്ടിലെ ഭാഷകൾ
വർഗ്ഗം:റൊമാനിയയിലെ ഭാഷകൾ
വർഗ്ഗം:സെർബിയയിലെ ഭാഷകൾ
വർഗ്ഗം:സ്ലോവാക്യയിലെ ഭാഷകൾ
വർഗ്ഗം:ട്രാൻസ്‌നിസ്ട്രിയയിലെ ഭാഷകൾ
വർഗ്ഗം:അമേരിക്കൻ ഐക്യനാടുകളിലെ ഭാഷകൾ
വർഗ്ഗം:ഉക്രൈനിലെ ഭാഷകൾ
വർഗ്ഗം:ഇന്തോ-യൂറോപ്യൻ ഭാഷകൾ
കുർദിഷ് ഭാഷകൾ

പശ്ചിമേഷ്യയിലെ കുർദുകൾ സംസാരിക്കുന്ന വിവിധ ഇറാനിയൻ ഭാഷകളാണ് **കുർദിഷ് ഭാഷകൾ** ( അല്ലെങ്കിൽ ) എന്നറിയപ്പെടുന്നത്. മറ്റുഭാഷകൾ പഠിക്കാത്ത ആളുകൾക്ക് ഇവ പരസ്പരം മനസ്സിലാക്കാൻ ബുദ്ധിമുട്ടാണ്. കുർമാൻജി കുർദിഷ് എന്ന ഭാഷയാണ് ഏറ്റവും കൂടുതൽ ആൾക്കാർ സംസാരിക്കുന്നത്. കുർദുകൾ സംസാരിക്കുന്ന ഭാഷകൾ ഒരു ഭാഷാവിഭാഗത്തിൽ പെടുന്നവയുമല്ല. നാലു ഭാഷകൾ സാധാരണയായി ഒരു വിഭാഗത്തിൽ പെടുത്തുമെങ്കിലും സാസ ഗൊരാനി ഭാഷകൾക്ക് ഇവയുമായി അടുത്ത ബന്ധമില്ല.

ഇരുപതാം നൂറ്റാണ്ടുവരെ കുർദിഷ് ഭാഷകളിലെ സാഹിത്യരചന പ്രധാനമായും കാവ്യങ്ങളിലായിരുന്നു. ഇപ്പോൾ കുർദിഷ് ഭാഷകളിൽ രണ്ട് പ്രധാന വിഭാഗങ്ങളാണുള്ളത്. വടക്കൻ മേഖലകളിൽ പ്രധാനമായും സംസാരിക്കുന്ന കുർമാൻജി, കിഴക്കും തെക്കും സംസാരിക്കുന്ന സൊറാനി  എന്നിവയാണവ. ഇറാക്കിലെ രണ്ടാം ഔദ്യോഗിക ഭാഷയാണ് സൊറാനി. ഔദ്യോഗിക രേഖകളിൽ ഇത് "കുർദിഷ്" എന്നാണ് വിശേഷിപ്പിക്കപ്പെടുന്നത്. അർമേനിയയിൽ അംഗീകരിക്കപ്പെട്ട ന്യൂന പക്ഷ ഭാഷ കുർമാൻജിയാണ്. ടർക്കി, സിറിയ, ഇറാക്ക്, ഇറാൻ എന്നിവിടങ്ങളിലും ഇത് സംസാരിക്കപ്പെടുന്നുണ്ട്.

ദശലക്ഷക്കണക്കിന് കുർദുകൾ സംസാരിക്കുന്ന മറ്റൊരു ഭാഷാവിഭാഗമാണ് സാസ-ഗൊറാനി.ഗൊറാനിയുടെ ഒരു പ്രാദേശിക ശാഖയായ  ഹെവ്രാമി പതിന്നാലാം നൂറ്റാണ്ടുമുതൽ സാഹിത്യരചന നടക്കുന്ന ഒരു ഭാഷയായിരുന്നുവെങ്കിലും ഇരുപതാം നൂറ്റാണ്ടിൽ സൊറാനി ഭാഷയ്ക്ക് വഴിമാറുകയുണ്ടായി.

## അവലംബം

## പുറത്തേയ്ക്കുള്ള കണ്ണികൾ

* Wîkîferheng (Kurdish Wiktionary)
* Dictio: English–Kurdish Dictionary
* The Kurdish Institute of Paris: Language and Literature
* Kurdish Language and Linguistics, at Encyclopedia Iranica (article written by Ludwig Paul)
* History of Kurdish Written Literature, at Encyclopedia Iranica  (article written by Philip G. Kryeenbroek)
* Kurdish Language Initiative  of Seywan Institute 
* Kurdish Institute of Istanbul 
* KAL: The Kurdish Academy of Language
* Kurdish Language Academy in Iran 
* Kurdish Kurdish links and language information, dictionary etc.
* 
* Online Kurdish-English Dictionary 
* On-line Kurdish-English Dictionary 
* Online English to Kurdish to English Dictionary (By Erdal Ronahî)
* Online Kurdish-German-Kurdish Dictionary 
* Online Kurdish-English Ferheng Dictionary 
* Kurdish-English Dictionary Hablaa 
* Online Turkish-Kurdish-Turkish Dictionary 
* Grammar of a Less Familiar Language (MIT OpenCourseWare)
* Comparison with Arabic, Persian, and Turkish Alphabets
* Southern kurdish phonetic 
* Gorani Influence on Central Kurdish 
* Reference Grammar with Selected Readings both for Sorani and Kurmanji written by W. M. Thackston

വർഗ്ഗം:കുർദിഷ് ഭാഷ
വർഗ്ഗം:അർമേനിയയിലെ ഭാഷകൾ
വർഗ്ഗം:അസർബയ്ജാനിലെ ഭാഷകൾ
വർഗ്ഗം:തുർക്കിയിലെ ഭാഷകൾ
വർഗ്ഗം:ഇറാനിലെ ഭാഷകൾ
വർഗ്ഗം:ഇറാഖിലെ ഭാഷകൾ
വർഗ്ഗം:ഇസ്രയേലിലെ ഭാഷകൾ
വർഗ്ഗം:ലെബനാനിലെ ഭാഷകൾ
വർഗ്ഗം:സിറിയയിലെ ഭാഷകൾ
വർഗ്ഗം:ഇറാനിയൻ ഭാഷകൾ
സജി തോമസ്

അർജുന അവാർഡ് നേടിയ ദേശീയ തുഴച്ചിൽ താരമാണ് **സജി തോമസ്** .  13 അന്താരാഷ്ട്ര മെഡലുകൾക്ക് ഉടമയാണ്. തുഴച്ചിലിൽ ഏറ്റവുംകൂടുതൽ രാജ്യാന്തര മെഡലുകൾ നേടിയ ഇന്ത്യൻ താരം സജിയാണ്‌.  
## ജീവിതരേഖ
ആലപ്പുഴ നെടുമുടി ചെമ്പുംപറമ്പ് സ്വദേശിയായ തോമസിന്റെയും ക്ലാരമ്മയുടെയും മകനാണ് .   വൈശ്യംഭാഗം ഹൈസ്‌കൂളിലും എടത്വ സെന്റ്.അലോഷ്യസ് കോളേജിലുമായിരുന്നു വിദ്യാഭ്യാസം.  1996-97-ൽ കേരളത്തിനായി മത്സരിച്ചുതുടങ്ങി. ആലപ്പുഴ സായി ജലകായിക കേന്ദ്രമായിരുന്നു ആദ്യ പരിശീലന സ്‌ഥലം. 1996-97 ൽ കേരളത്തിനു വേണ്ടി മത്സരിച്ചു തുടങ്ങി. 1997 ൽ ബംഗളരുവിൽ നടന്ന ദേശീയ ഗയിംസിനുശേഷം സജി കരസേനയിൽ ചേർന്നു. 2000 ൽ ഇന്ത്യൻ ക്യാമ്പിലെത്തി. 2001 ൽ ചൈനയിൽ നടന്ന ഏഷ്യൻ ചാമ്പ്യൻഷിപ്പായിരുന്നു ആദ്യത്തെ രാജ്യാന്തര മത്സരം. തുടർന്നുള്ള എല്ലാ വർഷവും രാജ്യാന്തര ചാമ്പ്യൻഷിപ്പുകളിൽ സജി തോമസ്‌ രാജ്യത്തിനായി മത്സരിച്ചു. ഇറ്റലി, ജപ്പാൻ, ജർമ്മനി, സ്വിറ്റ്‌സർലൻഡ്‌ എന്നിവിടങ്ങളിൽ നടന്ന ലോക ചാമ്പ്യൻഷിപ്പുകളിലും പങ്കെടുത്തു. 13 രാജ്യാന്തര മെഡലുകളിൽ നാല്‌ സ്വർണവും അഞ്ച്‌ വെള്ളിയും ഉൾപ്പെടും. മൂന്ന്‌ സ്വർണം ഏഷ്യൻ ചാമ്പ്യൻഷിപ്പിലും ഒന്ന്‌ സാഫ്‌ ഗെയിംസിലുമാണ്‌ നേടിയത്‌. 2010ൽ ചൈനയിലെ ഗ്വാങ്ഷൂവിൽ നടന്ന ഏഷ്യാഡിൽ രണ്ട് വെള്ളിമെഡലുകൾ സ്വന്തമാക്കി.  

സെക്കന്തരാബാദിൽ കരസേനയുടെ ഇലക്ര്‌ടിക്കൽ ആൻഡ്‌ മെക്കാനിക്കൽ വിഭാഗത്തിൽ ക്യാപ്ടനാണ് .  
## പുരസ്കാരങ്ങൾ
*അർജുന അവാർഡ്
*2010ൽ ഏഷ്യാഡിൽ രണ്ട് വെള്ളിമെഡലുകൾ (ചൈനയിലെ ഗ്വാങ്ഷൂ)
## അവലംബം


വർഗ്ഗം:ഇന്ത്യൻ തുഴച്ചിൽ താരങ്ങൾ
വർഗ്ഗം:അർജ്ജുന പുരസ്കാരം ലഭിച്ച മലയാളികൾ
വർഗ്ഗം:ആലപ്പുഴ ജില്ലയിൽ ജനിച്ചവർ
ഏഷ്യൻ സ്കൂൾ ഓഫ് ബിസിനസ്സ്

തിരുവനന്തപുരം ജില്ലയിലെ സ്വാശ്രയ വിദ്യാഭ്യാസമേഖലയിലെ ഒരു സ്ഥാപനമാണ്‌ **ഏഷ്യൻ സ്കൂൾ ഓഫ് ബിസിനസ്സ്**. 2005 ലാണ് ഇത് പ്രവർത്തനമാരംഭിച്ചത്. എ.എസ് .ബി  എന്ന ചുരുക്കപ്പേരിലും ഇത് അറിയപ്പെടുന്നു. തിരുവനന്തപുരം നഗരത്തിൽ നിന്നും 20 കി.മീ. അകലെ പള്ളിപ്പുറത്താണ്  കൊളേജ്‌ ക്യാമ്പസ്‌ സ്ഥിതി ചെയ്യുന്നത്‌. പള്ളിപ്പുറത്ത് സ്ഥിതിചെയ്യുന്ന സി.ആർ.പി.എഫ്. നു എതിർ  വശത്തായി 16 ഏക്കർ ക്യാമ്പസിലാണിത് .


## ബോർഡ് ഓഫ് ഗവേണേഴ്‌സ്
പ്രധാനമന്ത്രിയുടെ ഉപദേഷ്ടാവായിരുന്ന ഡോ.എസ്. രാമദുരൈ, അഹമ്മദാബാദ് ഐ.ഐ.എം. മുൻ ഡയറക്ടറും ലോകബാങ്ക് അഡൈ്വസറുമായ പ്രൊഫ. സാമുവൽ പോൾ, ബുർജ് ഒമാൻ സി.ഇ.ഒ ജോർജ് എം.തോമസ്, ടെക്‌നോപാർക്ക് സ്ഥാപക സി.ഇ.ഒയുമായ ജി. വിജയരാഘവൻ തുടങ്ങിയവരടങ്ങുന്ന ബോർഡ് ഓഫ് ഗവേണേഴ്‌സ് ആണ് ഈ സ്ഥാപനത്തിന്റെ പ്രവർത്തനങ്ങൾക്ക് നേതൃത്വം നൽകുന്നത്.
## ഏഷ്യൻ സ്കൂൾ ബിസിനസ് ലൈബ്രറി
ഏഷ്യൻ സ്കൂൾ ഓഫ് ബിസിനസ്സ്  എന്ന സ്ഥാപനത്തിന്റെ  ഒരു അവിഭാജ്യ ഭാഗമാണ്  ഏഷ്യൻ സ്കൂൾ ബിസിനസ് ലൈബ്രറി.  ലൈബ്രറിയുടെ പൂർണ്ണമായ കാറ്റലോഗ് ഓപ്പൺ സോഴ്സ് ലൈബ്രറി മാനേജ്മെന്റ് സോഫ്റ്റ്‌വേർ ആയ കോഹ ഉപയോഗിച്ച് ലഭ്യമാക്കുന്നു. സമകാലിക മാനേജ്മെന്റ് പഠന വിഭവങ്ങൾ , പുസ്തകങ്ങൾ, റഫറൻസ് പുസ്തകങ്ങൾ, ആനുകാലികങ്ങൾ, ജനപ്രിയ മാഗസിനുകൾ, പത്രങ്ങൾ, സിഡി / ഡിവിഡികൾ, കേസ് പഠനങ്ങൾ  റിപ്പോർട്ടുകൾ മുതലായവയുടെ  വിശാലമായ ശേഖരം ഇവിടെ  ഉണ്ട് .ലൈബ്രറി പ്രധാന ദൗത്യം  ഉയർന്ന ഗുണമേന്മയുള്ള വിവരങ്ങൾ  സോഷ്യൽ സയൻസ് & മനജ്മെന്റ്റ് വിദ്യാർത്ഥികൾ, ഫാക്കൽറ്റി ,ഗവേഷകർ  എന്നിവര്ക്ക്  നല്കുക എന്നതാണ്.

## കോഴ്സ് കൾ
എ.ഐ.സി.ടി.ഇ. അംഗീകൃത പി.ജി.ഡി.എം (പോസ്റ്റ് ഗ്രാജ്വേറ്റ് ഡിപ്ലോമ ഇൻ മാനേജ്‌മെന്റ്)
## സ്‌പെഷ്യലൈസേഷനുകൾ
* ഫിനാൻസ്, 
* മാർക്കറ്റിംഗ്, 
* ഓപ്പറേഷൻസ്, 
* എച്ച്.ആർ,
* ഹോസ്പിറ്റൽ മാനേജ്‌മെന്റ് ആൻഡ് ഹെൽത്ത്‌കെയർ, 
* കൺസ്ട്രക്ഷൻ മാനേജ്‌മെന്റ്, 
* ഇന്നൊവേഷൻ ആൻഡ് എന്ത്രപ്രണ്വർഷിപ്പ്, 
* ബാങ്കിംഗ് ആൻഡ് ഫിനാൻഷ്യൽ സർവ്വീസസ് മാനേജ്‌മെന്റ്
## അവലംബം


വർഗ്ഗം:കേരളത്തിലെ വിദ്യാഭ്യാസസ്ഥാപനങ്ങൾ
ടോം ജോസഫ്

ഇന്ത്യൻ വോളീബോൾ ടീം മുൻ ക്യാപ്റ്റനാണ് **ടോം ജോസഫ് **. ഇന്ത്യൻ വോളീബോളിലെ ശ്രദ്ധേയനായ താരമാണ്. ജിമ്മി ജോർജിനു ശേഷം ഇന്ത്യ കണ്ട മികച്ച വോളി താരങ്ങളിലൊരാളായി അറിയപ്പെടുന്നു. അർജുന പുരസ്‌കാര ജേതാവാണ്. രാജ്യാന്തര വോളിബോൾ രംഗത്ത് 20 വർഷം പൂർത്തിയാക്കി.ഇന്ത്യൻ വോളീബോളിൽ കേരളത്തിൻറെ മുഖമായിട്ടാണ് അറിയപ്പെടുന്നത്. 

## ജീവിതരേഖ
കോഴിക്കോട്  ജില്ലയിലെ തൊട്ടിൽപ്പാലം പൂതംപാറ സ്വദേശിയാണ്. മലയോരഗ്രാമത്തിന്റെ വോളിബോൾ കമ്പം കണ്ട്  വളർന്നു. എട്ടാം ക്ലാസ്സിൽ പഠിക്കുമ്പോഴാണ് തൊട്ടിൽപ്പാലം വോളി അക്കാഡമിയിലെത്തുന്നത്. 1995ൽ കോഴിക്കോട് സായ്‌  പരിശീലന കേന്ദ്രത്തിലേക്ക് ടോം തെരഞ്ഞെടുക്കപ്പെട്ടു. കോഴിക്കോട് സായിയിൽ നിന്ന് കളി പഠിച്ച ടോം തന്റെ കരിയർ വളർത്തി വലുതാക്കിയത് വളരെ പെട്ടെന്നായിരുന്നു. 1997ൽ ഇന്ത്യൻ ജൂനിയർ ടീമിൽ എത്തിയ ടോം ജോസഫ് രണ്ടു വർഷം കൊണ്ടു തന്നെ  സീനിയർ ഇന്ത്യൻ ടീമിലും സ്ഥാനം നേടി. രണ്ട് ഏഷ്യൻ ഗെയിംസ്, നാല് ഏഷ്യൻ ചാമ്പ്യൻഷിപ്പ്, 2009ൽ ടെഹ്റാനിൽ നടന്ന ലോകചാമ്പ്യൻഷിപ്പിനുള്ള യോഗ്യതാമത്സരം തുടങ്ങി നിരവധി മത്സരളിൽ കളിച്ചു. 1998&nbsp; മുതൽ  ഇന്ത്യൻ വോളിബോൾ ടീമിലുണ്ട്. ഏഷ്യൻ ഗെയിംസ്, സാഫ് ഗെയിംസ്, നാല് ഏഷ്യൻ ചാമ്പ്യൻഷിപ്പ് എന്നിവ ഉൾപ്പെടെ നാൽപതിലതികം ടൂർണമെന്റിൽ ഇന്ത്യൻ കുപ്പായമണിഞ്ഞിട്ടുമുണ്ട്. 2002 ലെ ഇന്ത്യൻ ടീമിന്റേയും 2002,2009 വർഷങ്ങളിൽ കേരള ടീമിന്റേയും ക്യാപ്റ്റനായിരുന്നു. 2014ൽ അർജുന അവാർഡ് ലഭിച്ചു. 

പതിനാലു വർഷത്തോളമായി കേരളത്തിനും ഇന്ത്യക്കും വേണ്ടി വോളിബോൾ കോർട്ടിൽ സജീവമായി മത്സരിച്ചു കൊണ്ടിരിക്കുന്ന ടോമിന് അർജ്ജുന അവാർഡും ജി.വി രാജ അവാർഡും നിഷേധിച്ചത് ഏറെ ചർച്ചകൾ സൃഷ്ടിച്ചിരുന്നു. ഒൻപത് തവണ അർജ്ജുന അവാർഡിനായുള്ള അന്തിമപട്ടികയിൽ ഇടം നേടിയെങ്കിലും പരിഗണിക്കപ്പെട്ടിരുന്നില്ല. സഹോദരൻ  റോയ്‌ ജോസഫും  മുൻ ഇന്ത്യൻ താരമാണ്. പരിക്കിൽ നിന്ന് മുക്തനായി വീണ്ടും കളിക്കളത്തിൽ സജീവമാകാനൊരുങ്ങുകയാണ് ടോം.

## പുരസ്കാരങ്ങൾ
* 2014ൽ അർജ്ജുന പുരസ്കാരം
## അവലംബം


വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:അർജ്ജുന പുരസ്കാരം ലഭിച്ച മലയാളികൾ
വർഗ്ഗം:കോഴിക്കോട് ജില്ലയിൽ ജനിച്ചവർ
രാജ് നാരായൻ

ഉന്നതനായ ഒരു സോഷ്യലിസ്റ്റ് നേതാവായിരുന്നു **രാജ നാരായണൻ**  (1917 നവംബർ 23  – 1986 ഡിസംബർ 31 ). 1977ലെ ലോക്സഭാ തിരഞ്ഞെടുപ്പിൽ ജനതാ പാർട്ടിക്കു വേണ്ടി റായ്ബറെലിയിൽ നിന്ന് അന്നത്തെ പ്രധാനമന്ത്രി ഇന്ദിരാഗാന്ധിയോട് മത്സരിച്ചു വിജയിച്ചു. ഇന്ധിരാഗാന്ധി പരാജയപ്പെട്ട ഏക തിരഞ്ഞെടുപ്പും ഇതായിരുന്നു. മൊറാർജി ദേശായി മന്ത്രിസഭയിൽ ആരോഗ്യമന്ത്രിയായി.
ലോക് ബന്ധു എന്നും അറിയെപെട്ടു.
ഉത്തർപ്രദേശിൽ നിയമസഭാംഗമായിരുന്നു

വർഗ്ഗം:ഇന്ത്യയിലെ അടിയന്തരാവസ്ഥ
വർഗ്ഗം:1917-ൽ ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ അടിയന്തരാവസ്ഥക്കാലത്തെ വ്യക്തികൾ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ഇന്ത്യയുടെ ആരോഗ്യമന്ത്രിമാർ
വർഗ്ഗം:ജനതാ പാർട്ടി നേതാക്കൾ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ഫ്രാൻസ് ജോസഫ് ലാൻഡ്

ഭൂമദ്ധ്യരേഖയിൽ നിന്നും ഏറ്റവും വടക്ക് ഭാഗത്ത് സ്ഥിതിചെയ്യുന്ന ദ്വീപ സമൂഹമാണ് **ഫ്രാൻസ് ജോസഫ് ലാൻഡ്** (Franz Josef Land). ഈ പ്രദേശം റഷ്യയുടെ ഭരണത്തിൻ കീഴിലാണ്. ആർട്ടിക്ക് മഹാസമുദ്രത്തിലെ ബാരന്റ് , കാരാ എന്നീ സമുദ്രങ്ങളിലാണു ജനവാസമില്ലാത്ത ഈ ദ്വീപസമൂഹം സ്ഥിതിചെയ്യുന്നത്. ആകെ 191 ദ്വീപുകൾ ഉള്ള ഈ പ്രദേശത്തിന് 16,134 ചതുരശ്ര കിലോമീറ്റർ വിസ്തീർണം ഉണ്ട്.

ഇവിടത്തെ 85% പ്രദേശവും ഹിമാനികളാൽ നിറഞ്ഞിരിക്കുന്നു. ഇവിടത്തെ ഏറ്റവും ഉയരം കൂടിയ പ്രദേശമാണ് സമുദ്ര നിരപ്പിൽ നിന്ന് 2,200 അടി ഉയരത്തിലുള്ള വിൽസെക് ലാൻഡ് . 

ഫ്രാൻസ് ജോസഫ് ലാൻഡിനെ കുറിച്ച് ആദ്യമായി റിപ്പോർട്ട് ചെയ്തത് 1873 ൽ  ജൂലിയസ് വോൺ പയർ( Julius von Payer),കാൾ വേപെർഷ് (Karl Weyprecht) എന്നിവരുടെ നേതൃത്വത്തിലുള്ള ആസ്ത്രോ-ഹംഗേറിയൻ ഉത്തരധ്രുവ പര്യവേഷണ സംഘമാണ്. ആ സമയത്ത് ആസ്ത്രിയയുടെയും ഹംഗറിയുടെയും ചക്രവർത്തി ആയിരുന്ന ഫ്രാൻസ് ജോസഫ് ഒന്നാമന്റെ ബഹുമാന സൂചകമായിട്ടാണു ഈ പ്രദേശത്തിനു ഫ്രാൻസ് ജോസഫ് ലാൻഡ് എന്ന് നാമകരണം ചെയ്തത്. 1926 ഇത് റഷ്യയുടെ ഭാഗമായി. 1994 ഇൽ പ്രകൃതി സാങ്ങ്ച്വരി ആയി പ്രഖ്യാപിക്കപ്പെട്ട ഈ പ്രദേശം 2012 മുതൽ റഷ്യൻ ആർട്ടിക്ക് നാഷണൽ പാർക്കിന്റെ ഭാഗമാണ്.

## ഭൂപ്രകൃതി
മീസോസോയിക് കാലത്തെ ( 252 - 66 മില്യൺ വർഷങ്ങൾക്ക് മുന്നേ)യുള്ള എക്കൽ അടിഞ്ഞ മണ്ണും അതിനു മുകളിലായി മഞ്ഞു മൂടിയ  കൃഷ്‌ണശിലാ പാളികളും(basalt) ചേർന്ന  ഭൂപ്രകൃതിയാണ് ഇവിടെ. 

## ചിത്രശാല

## അവലംബം

വർഗ്ഗം:ദ്വീപസമൂഹങ്ങൾ
വർഗ്ഗം:റഷ്യയുടെ ഭൂമിശാസ്ത്രം
വർഗ്ഗം:റഷ്യയിലെ ദ്വീപുകൾ
മധു ലിമായെ

ലഘുചിത്രം|മധു ലിമായെ
ഒരു ഇന്ത്യൻ സോഷ്യലിസ്റ്റ് നേതാവും എഴുത്തുകാരനും ചിന്തകനുമായിരുന്നു **മധു ലിമയെ**  (1922 മെയ് 1 -  1995 ജനുവരി 8 , മുഴുവൻ പേര്: മധുകർ രാമചന്ദ്ര ലിമയെ). അടിയന്തരാവസ്ഥയ്ക്ക് ശേഷം വന്ന ജനതാമുന്നണിയിൽ സക്രിയമായിരുന്നു. മൊറാർജി ദേശായ് മന്ത്രിസഭയിലെ ദ്വയാംഗത്വ പ്രശ്നം ഉയർത്തിക്കൊണ്ടുവന്നതിൽ രാജ് നാരായൻ, കൃഷൻ കാന്ത് എന്നിവരോടൊപ്പം മുഖ്യപങ്കുവഹിച്ചു.

വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ആറാം ലോക്‌സഭയിലെ അംഗങ്ങൾ‎
വർഗ്ഗം:മൂന്നാം ലോക്‌സഭയിലെ അംഗങ്ങൾ‎
വർഗ്ഗം:നാലാം ലോക്‌സഭയിലെ അംഗങ്ങൾ‎
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:1922-ൽ ജനിച്ചവർ
മാലിനി ഫൊൻസേക

ശ്രീലങ്കൻ സിനിമയിലെ ഏറ്റവും മികച്ച അഭിനേത്രികളിൽ ഒരാളാണ്‌ **മാലിനി ഫൊൻസേക**. 2010ൽ ഏഷ്യയിലെ മികച്ച 25 അഭിനേത്രികളിൽ ഒരാളായി CNN ഇവരെ തെരഞ്ഞെടുക്കുകയുണ്ടായി. പതിറ്റാണ്ടുകൾ നീണ്ട അഭിനയജീവിതത്തിലെ ഏറ്റവും മികച്ച സിനിമകളിലൊന്നായി കരുതപ്പെടുന്നത് ഗാമിനി ഫൊൻസേക  യുമൊത്തുള്ള ‘നിധനായ’ ആണ്‌. ശ്രീലങ്കൻ സിനിമയിലെ ഏറ്റവും പ്രശസ്തമായ താര ജോടികളായിരുന്നു ഗമിനിയും മാലിനിയും. ഇതിഹാസ നടൻ ശിവാജി ഗണേശനുമൊത്തും ഒരു തമിഴ്  സിനിമയിൽ അവർ അഭിനയിച്ചിട്ടുണ്ട്. 2008ൽ പുറത്തിറങ്ങിയ ആകാശ കുസും ഒത്തിരി അന്താരാഷ്ട്ര വേദികളിൽ പുരസ്കാരങ്ങൾ നേടി.

ശ്രീലങ്കൻ പാർലിമെന്റിൽ നിലവിലെ ഒരംഗമാണ്‌ മാലിനി ഫൊൻസേക.
## ഫിലിമോഗ്രഫി
1968- ൽ പുറത്തിറങ്ങിയ ആദ്യ ചിത്രത്തിനു ശേഷം ആറു പതിറ്റാണ്ടു കൊണ്ട് 140 ചിത്രങ്ങളിൽ അഭിനയിച്ചു.

* No. denotes the Number of Sri Lankan film in the Sri Lankan cinema.

## സംവിധായകനും നടനും

 

|-

 
|-

|-

## അവലംബം

## ബാഹ്യ ലിങ്കുകൾ
* Malani Fonseka , National Film Corporation 
*Malani Fonseka's latest teledrama 'Rana' watch on pivithuru with all episodes
*Sri Lanka Sinhala Films Database – Malini Fonseka
*Personal Website of Malini Fonseka
*
*Official Website – National Film Corporation of Sri Lanka
*Official Website of Lester James Peries in association with Ministry of Cultural Affairs, Sri Lanka
* Malini wins Silver Peacock for Akasa Kusum
*  Lankadeepa (Sandella)
* Malini Fonseka in Sinhala 1
* Malini Fonseka in Sinhala 2
*නිළි රැජනට හැත්තෑවයි අපේ උණුසුම් සුබපැතුම්
*මාලිනී සිනමාවට මොනවද කළේ ? එහෙම අහන අය ගැන මම දන්නවා 
*මේ සම්මානය මට නෙවෙයි රටටයි 
*සිනමාව වෙනුවෙන් අනුභව කරන්න නෙවේ ඉල්ලන් කන්න වුණත් මම ලෑස්තියි 
*සිනමාවෙන් ඇයද - ඇගෙන් සිනමාව ද වෙන් කළ නොහැකිය 
*හෙළ සිනමා නිළි රැජන මාලිනී ෆොන්සේකා අභිනන්දන උලෙළ 22 දා BMICH හිදී 
*යතුරු සිදුරෙන් බලා මාලිනී ව කියවීම 
*මාලිනියේ ඉන්ද්‍රජාලය 

## അവലംബങ്ങൾ

വർഗ്ഗം:ശ്രീലങ്കൻ ചലച്ചിത്ര താരങ്ങൾ
വർഗ്ഗം:ശ്രീലങ്കൻ സിനിമ
വർഗ്ഗം:1947-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ദൃക്‌സാക്ഷി (ചലച്ചിത്രം)

സ്വപ്ന ഫിലിംസിന്റെ ബാനറിൽ സി.ജെ. ബേബി നിർമിച്ച മലയാളചലച്ചിത്രമാണ് **ദൃക്സാക്ഷി**.  വിതരണം *രാജശ്രീ പിക്ചേഴ്സ്* നടത്തിയ ഈ ചിത്രം 1973 ഒക്ടോബർ 12-ന് പ്രദർശനം തുടങ്ങി.

## അഭിനേതാക്കൾ
*അടൂർ ഭാസി	
*പ്രേമ	
*ടി.എസ്. മുത്തയ്യ	
*അശോകൻ 
*കെ.പി. ഉമ്മർ	
*ഖദീജ	
*കൊട്ടാരക്കര ശ്രീധരൻ നായർ	
*എൻ. ഗോവിന്ദൻകുട്ടി
*റാണി ചന്ദ്ര	
*സുജാത 	
*വിൻസെന്റ്

## പിന്നണിഗായകർ
*കെ.ജെ. യേശുദാസ് 
*എസ്. ജാനകി

## അണിയറയിൽ
*സംവിധാനം - പി ജി വാസുദേവൻ‌
*നിർമ്മാണം - സി ജെ ബേബി
*ബാനർ - സ്വപ്ന ഫിലിംസ്
*കഥ, തിരക്കഥ, സംഭാഷണം - കെ ടി മുഹമ്മദ്
*ഗാനരചന - ശ്രീകുമാരൻ തമ്പി
*സംഗീതം - വി ദക്ഷിണാമൂർത്തി
*വിതരണം - രാജശ്രീ പിക്ചേഴ്സ്
*ചിത്രസംയോജനം - ജി ഡി ജോഷി
*കലാസംവിധാനം - കെ. ബാലൻ

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മുവി ഡേറ്റാബേസിൽ നിന്ന് ദൃക്സാക്ഷി

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.ടി. മുഹമ്മദ് കഥയെഴുതിയ ചലച്ചിത്രങ്ങൾ
വർഗ്ഗം:കെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾ
വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
ബാരൺ ഹോസ്മാൻ

പാരിസ് നഗരത്തെ ഇന്നത്തെ രീതിയിൽ നവീകരിക്കുന്നതിന് പ്രധാന പങ്കു വഹിച്ച വ്യക്തിയാണ് **ബാരൺ ഹോസ്മാൻ**.ഫ്രഞ്ച് ചക്രവർത്തി നെപ്പോളിയൻ മൂന്നാമനാണ് പാരിസ്  പുതുക്കി പണിയുന്നതിനായി  ഹോസ്മാനെ നിയോഗിച്ചത്.

വർഗ്ഗം:1809-ൽ ജനിച്ചവർ
വർഗ്ഗം:1891-ൽ മരിച്ചവർ
വർഗ്ഗം:നിർമ്മിതികൾ
ധീരേന്ദ്ര ബ്രഹ്മചാരി

ഇന്ദിരാഗാന്ധിയുടെ യോഗാധ്യാപകൻ എന്ന നിലയിൽ പ്രശസ്തനായ വ്യക്തിയായിരുന്നു **സ്വാമി ധീരേന്ദ്ര ബ്രഹ്മചാരി**(12 ഫെബ്രുവരി 1924 – 9 ജൂൺ 1994). മുൻ പ്രധാനമന്ത്രി ഇന്ദിരാഗാന്ധിയിലും പുത്രൻ സഞ്ജയ് ഗാന്ധിയിലും നല്ല സ്വാധീനമുണ്ടായിരുന്ന സ്വാമി അടിയന്തരാവസ്ഥക്കാലത്തെ ഒരു പ്രധാന അധികാര കേന്ദ്രമായിരുന്നു. ഈ ദു:സ്വാധീനത്താൽ ഇദ്ദേഹം പലപ്പോഴും ഇന്ത്യൻ റാസ്പുട്ടിൻ എന്നും വിളിക്കപ്പെട്ടു.

വർഗ്ഗം:1924-ൽ ജനിച്ചവർ
വർഗ്ഗം:ഫെബ്രുവരി 12-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:ജൂൺ 9-ന് മരിച്ചവർ
വർഗ്ഗം:ഇന്ത്യക്കാർ
മെറ്റോപ്രോലോൾ

രക്തചംക്രമണവ്യൂഹത്തെ ബാധിക്കുന്ന ധാരാളം അസുഖങ്ങളുടെ ചികിത്സയ്ക്കായുപയോഗിക്കുന്ന (പ്രത്യേകിച്ച് ഉയർന്ന രക്തസമ്മർദ്ദം) ഒരു ഔഷധമാണ് **മെറ്റോപ്രൊലോൾ** (, ). β<sub>1</sub> റിസപ്റ്റർ തടയുന്നതിലൂടെയാണ് ഇത് പ്രവർത്തിക്കുന്നത്. *മെറ്റോപ്രൊലോൾ [[succinic acid|സക്സിനേറ്റ്]]*, *മെറ്റോപ്രൊലോൾ [[tartrate|ടാർട്രേറ്റ്]]* എന്നിങ്ങനെ രണ്ട് രൂപത്തിലാണ് ഈ ഔഷധം ഉപയോഗിക്കുന്നത്. 100&nbsp;മില്ലിഗ്രം മെറ്റോപ്രൊലോൾ ടാർട്രേറ്റ് 95&nbsp;മില്ലിഗ്രാം സക്സിനേറ്റിന് സമമാണ്.

## സ്തെരെഒഛെമിസ്ത്ര്യ്
Metoprolol ഒരു സ്റ്റീരിയോസെന്ററിൽ അടങ്ങിയിരിക്കുന്നു, രണ്ട് enantiomers ഉൾക്കൊള്ളുന്നു. ഇത് ഒരു racemate ആണ്, അതായത് 1: 1 മിശ്രിതവും (R) - ഉം (S) - ഫോറും:

## അവലംബം

## പുറത്തേയ്ക്കുള്ള കണ്ണികൾ
* AstraZeneca's page for Toprol-XL 
* Novartis's page for Lopressor  (PDF)
* U.S. National Library of Medicine: Drug Information Portal - Metoprolol

വർഗ്ഗം:ആൽക്കഹോളുകൾ
ദാറ്റ് ദാറ്റ് ഈസ് ഈസ് ദാറ്റ് ദാറ്റ് ഈസ് നോട്ട് ഈസ് നോട്ട് ഈസ് ദാറ്റ് ഇറ്റ് ഇറ്റ് ഈസ്

ആംഫിബോളജി പ്രകാരമുള്ള ആംഗലേയത്തിലെ ഒരു മാതൃകാ വാക്കുകളുടെ ശ്രേണിയാണ് **ദാറ്റ് ദാറ്റ് ഈസ് ഈസ് ദാറ്റ് ദാറ്റ് ഈസ് നോട്ട് ഈസ് നോട്ട് ഈസ് ദാറ്റ് ഇറ്റ് ഇറ്റ് ഈസ് - That that is is that that is not is not is that it it is**.

ഈ വാക്യത്തിനെ രണ്ടു രീതിയിൽ ചിഹ്നനം നടത്താം.

* That that is, is. That that is not, is not. Is that it? It is.
* That that is is that that is. Not is not. Is that it? It is.

## അവലംബങ്ങൾ

വർഗ്ഗം:ഇംഗ്ലീഷ് ഭാഷ
വർഗ്ഗം:ഇംഗ്ലീഷ് ശൈലികൾ
ഏണിപ്പടികൾ (ചലച്ചിത്രം)

കെ.പി.എ.സി. ഫിലിംസിന്റെ ബാനറിൽ കാമ്പിശ്ശേരി കരുണാകരൻ നിർമിച്ച മലയാളചലച്ചിത്രമാണ് **ഏണിപ്പടികൾ**.  ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഫെബ്രുവരി 9-ന് പ്രദർശനം തുടങ്ങി.

## അഭിനേതാക്കൾ
*മധു	
*ശാരദ	
*ജയഭാരതി	
*കവിയൂർ പൊന്നമ്മ
*കെ.പി.എ.സി. ലളിത	
*അടൂർ ഭാസി	
*ശങ്കരാടി	
*അടൂർ പങ്കജം
*ആലുംമൂടൻ	
*ബഹദൂർ	
*ജമീല മാലിക്	
*കൊട്ടാരക്കര ശ്രീധരൻ നായർ
*എസ്.പി. പിള്ള	
*ബിയാട്രിസ്

## പിന്നണിഗായകർ
*കെ.ജെ. യേശുദാസ് 
*പി. ജയചന്ദ്രൻ 
*പി. ലീല 
*പി. മാധുരി 
*എം.ജി. രാധാകൃഷ്ണൻ 
*നെയ്യാറ്റിൻകര വാസുദേവൻ

## അണിയറയിൽ
*സംവിധാനം - തോപ്പിൽ ഭാസി
*ബാനർ - കെ പി എ സി ഫിലിംസ്
*കഥ - തകഴി ശിവശങ്കരപ്പിള്ള
*തിരക്കഥ - തോപ്പിൽ ഭാസി
*സംഭാഷണം - തോപ്പിൽ ഭാസി
*ഗാനരചന - വയലാർ, ഇരയിമ്മൻ തമ്പി, ജയദേവർ, സ്വാതി തിരുനാൾ
*സംഗീതം - ജി ദേവരാജൻ, സ്വാതി തിരുനാൾ	
*ഛായാഗ്രഹണം - പി രാമസ്വാമി
*ചിത്രസംയോജനം - ജി വെങ്കിട്ടരാമൻ
*കലാസംവിധാനം - ഭരതൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റബേസിൽനിന്ന് ഏണിപ്പടികൾ

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾ
വർഗ്ഗം:പി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:തകഴി കഥയെഴുതിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ